YEYINTNGE(CANADA): Monday, June 24\nတိုင်းမ်မဂ္ဂဇင်းပါ ဆောင်းပါးရှင် ဟန်နာဘိခ်ျ မြန်မာနှင့် ရှေးကပင်ရေစက်ရှိခဲ့ဘူးသည်\nဒီမို ဖက်တီး's photo.\nBy Robert Elhose ၊ ဇွန်လ ၂၃၊ ၂၀၁၃။\n“သမ္မတရုံး ထုတ်ပြန်ချက်ကြောင့်U Wira Thu ဝမ်းမြောက်ဝမ်းသာဖြစ်ရ”\nWira Thu's status.\nဦးဝီရသူထံသို့- မိုးကုတ်မြို့၊ ဓမ္မရံသီဆရာတော် ဦးသုနန္ဒနှင့် မော်လမြိုင်မြို့၊ ဟိတဓရဆရာတော် ဦးဝိမလတို့ ကြွရောက်ကာ သမ္မတရုံး ထုတ်ပြန်ချက်ကြောင့် ရဟန်း၊ ရှင်လူ၊ ပြည်သူအများ စိတ်အေးသွားရကြောင်း ဝမ်းသာအားရ လာရောက်ပြောကြားကြသည်။\nယနေ့ 24.6.2013 ရက်နေ့ မနက် 9:00 နာရီတွင် လာရောက် ပြောကြားရာ- ဟိတဓရဆရာတော် ဦးဝိမလက “သမ္မတကြီးကို ကျေးဇူးတင်တယ်။ နောက်နောင်လည်း ဒီလိုပဲ အမြဲတမ်း စောင့်ရှောက်ပေးပါလို့ ပြောချင်တယ်။”ဟု လည်းကောင်း။\nဓမ္မရံသီဆရာတော် ဦးသုနန္ဒက “အနာဂတ်မြန်မာပြည်ဟာ သမ္မတကြီး လက်ထဲမှာပဲ ရှိပါတယ်။ သမ္မတကြီး ကျန်းမာပါစေ။”ဟု လည်းကောင်း ဆုတောင်းမေတ္တာ ပို့သသွားကြပါသည်။\nby Mizzima မဇ္ဈိမ (Notes) on Monday, June 24, 2013 at 1:58am\nကေဇင်ဦး | တနင်္လာနေ့၊ ဇွန်လ ၂၄ ရက် ၂၀၁၃ ခုနှစ် ၀၇ နာရီ ၂၅ မိနစ်\nနိုင်ငံကူးလက်မှတ်မရှိလျှင်ပင် မလေးရှားရောက် မြန်မာများ မိခင်နိုင်ငံသို့ပြန်ရန် မြန်မာသံရုံးက ထောက်ခံပေးနေကြောင်း အစိုးရကပြောထားသော်လည်း သံရုံးသို့သွားသည့် ထိုလမ်းခရီးမလုံခြုံ၍ ပုန်းနေကြ သူများရှိနေကြောင်း မလေးရှားမှပြန်လာသူ ကိုဝေအောင်သိန်းကပြောသည်။\nသံရုံးသို့လာသည့်မြန်မာများကို မလေးရှားရဲများကဖမ်းဆီးစစ်ဆေးကြပြီး နိုင်ငံကူး လက်မှတ်ရှိသူများကို ပြန်လွှတ်ပေးသော်လည်း မရှိသူများကိုမူ ဖမ်းဆီးထောင်ချသ ဖြင့် သံရုံးသို့သွားရန်ပင် အခက်အခဲရှိနေ သည်ကို သူကရှင်းပြသည်။\nကိုဝေအောင်သိန်းသည် မလေးရှားမှ မြန်မာနိုင်ငံသို့ ဇွန် ၂၂ ရက်က ပြန်ရောက် လာသူဖြစ်ပြီး ၎င်းအပါအဝင် ကွာလာလမ်ပူ မြို့မှစက်ရုံတစ်ခုတွင် အလုပ်လုပ်သည့် မြန်မာ ခြောက်ဦးသည် အကြမ်းဖက်ခံခဲ့ရပြီး ဒဏ် ရာများရခဲ့ကြသဖြင့် လက်ရှိတွင် ရန်ကုန်ရှိ ဝိတိုရိယဆေးရုံ၌ ဆေးကုနေကြ သည်။\n''အကြမ်းဖက်သူတွေရဲ့အန္တရာယ်လည်း နေရာအနှံ့ရှိနေတဲ့အတွက် မသွားရဲကြဘဲ ပုန်းနေရတဲ့ သူတွေအများကြီး ရှိပါတယ်''ဟု သူကဆိုသည်။\nကိုဝေအောင်သိန်းတို့အဖွဲ့သည် အကြမ်း ဖက်ခံရသည့် ဒဏ်ရာများကို ကုသရန် မလေးရှားတွင် ဆေးရုံတက်ခဲ့ရပြီး ထိုကာလ အတောအတွင်း ဆက်သွယ်လာကြသည့် မြန်မာများက ၎င်းတို့ကို ပြောကြားသည်များ သူက\nအလုပ်သမားဝန်ကြီးဌာနမှ ဒုညွှန်မှူး ဦးသက်နိုင်ဦးက ထိုသို့ သံရုံးသွားသည့် လမ်း ခရီးတွင် အဆင်မပြေပါက မလေးရှားရှိ မြန်မာသံရုံးကို တိုင်ကြားနိုင်သည်ဟု မဇ္ဈိမ ကိုပြောသည်။\n''သံရုံးကတာဝန်ရှိသူတွေနဲ့ မလေးရှား အစိုးရနဲ့ပူပေါင်းပြီး ဖြေရှင်းပေးပါလိမ့်မယ်။ ဒီလိုပြဿနာမျိုးတွေ မဖြစ်ရအောင် ဒုဝန် ကြီးတွေသွားကတည်းက ညှိနှိုင်းခဲ့ပြီးသားပါ။ သံရုံးကအားလုံးဖြေရှင်းနေပါတယ်'' ဟု ရှင်း လင်းပြောကြားသည်။\nကိုဝေအောင်သိန်းသည် အကြမ်းဖက်ခံ ရမှုကြောင့် ဓားဒဏ်ရာရရှိခဲ့သလို ခြေထောက် လည်းကျိုးသွားခဲ့ရပြီး သူနှင့်အတူ အကြမ်း ဖက်ခံရသည့် ကိုခင်မောင်ဝင်း၊ ကိုထွန်းစိုး သိန်း၊ ကိုသန်းကျော်လှိုင်၊ ကိုအောင်နိုင်ဝင်း၊ ကိုအောင်မင်းဌေးတို့အားလုံးသည် ဒဏ်ရာ အများအပြားရရှိခဲ့သည်။ ဇွန် ၆ ရက်က သူ တို့အိပ်ပျော်နေစဉ် မျက်နှာဖုံးစွပ်လူတစ်စု က အကြမ်းဖက်ခဲ့ခြင်းဖြစ်ကြောင်း ဆိုသည်။\nလက်ရှိတွင် မလေးရှားရှိ မြန်မာသံရုံး တွင် နိုင်ငံကူးလက်မှတ်မရှိသဖြင့် နိုင်ငံသား ဖြစ်ကြောင်း ထောက်ခံချက် (Certificate of Identity) လာရောက်လျှောက်ထားသူ ၇ဝဝ ဦးခန့်ရှိကြောင်း မလေးရှားမှ ပြန်လာသူများ က ပြောသည်။\nမလေးရှားတွင်ဖြစ်ပွားခဲ့သော အကြမ်း ဖက်ခံရမှုများကြောင့် ပြန်လာကြသူ ၁၆၇ ဦး သည် ဇွန် ၁၅ ရက် နေ့လည်က ရန်ကုန်သို့ စတင်ပြန်ခဲ့ကြသည်။\nပဋိပက္ခများ စတင်ဖြစ်ပွားချိန် မေ ၂၉ ရက်မှ ဇွန် ၁၅ ရက်အထိ မလေးရှားမှ အကြောင်းအမျိုးမျိုးဖြင့် ပြန်လာသည့် မြန်မာဦးရေမှာ ၃၄ဝဝ ခန့်ရှိသည်ဟု ရန်ကုန် အပြည်ပြည်ဆိုင်ရာလေဆိပ်မှ လူဝင်မှုကြီး ကြပ်ရေးဌာန၏ စာရင်းဇယားများတွင် ဖော် ပြထားသည်။\nအီတာလျံ-ထိုင်းကို ထားဝယ် ဒေသခံတစ်ဦး တရားစွဲမည်\nထားဝယ်၊ ဇွန် ၂၃\nထားဝယ် - ကန်ချနပူရီ လမ်းမကြီး ဖောက်လုပ်ခြင်းကြောင့် ထိခိုက် နစ်နာမှုများ အတွက် ထိုင်းဆောက်လုပ်ရေး ကုမ္ပဏီ အီတာလျံ-ထိုင်း (ITD) ကို တရားစွဲဆိုသွားမည် ဖြစ်ကြောင်း ရေဖြူမြို့နယ်မှ ဥယျာဉ်ခြံ ပိုင်ရှင် ဦးဝင်းလွင်ဦးက ပြောကြားသည်။\nထိုင်းကုမ္ပဏီများကြောင့် ထိခိုက် နစ်နာရမှုများကို အချက်အလက် အခိုင်အမာဖြင့် တင်ပြလျှင် ထိုင်းအမျိုးသား လူ့အခွင့်အရေး ကော်မရှင် အနေနှင့် ထိုင်းကုမ္ပဏီကို သာမက ထိုင်းအစိုးရကိုပါ တရားစွဲနိုင်ကြောင်း ယင်းကော်မရှင်၏ စီမံခန့်ခွဲမှု ဒါရိုက်တာ နီရင်ပီတက်ဝချရာက ထားဝယ် ဒေသခံများနှင့် တွေ့ဆုံစဉ် ပြောကြားခဲ့ပြီးနောက် ဒေသခံတစ်ဦးက ထိုင်းအကြီးဆုံး ဆောက်လုပ်ရေး ကုမ္ပဏီကို ပထမဆုံးအဖြစ် တရားစွဲဆိုရန် စီစဉ်လာခြင်း ဖြစ်သည်။\nရေဖြူမြို့နယ်၊ တလိုင်းယာ ကျေးရွာအုပ်စု ဧရိယာ အတွင်းရှိ ကြေးတိုင်ပြင်ကွင်း အမှတ် 9.SSO ဦးပိုင်အမှတ် V.633 ဥယျာဉ် ခြံမြေကို ဖြတ်သန်းကာ ထားဝယ်-ကန်ချနပူရီ လမ်းကို ဖောက်လုပ်ခြင်း\nကြောင့် နှစ်ရှည်ပင်များ ပျက်စီးခြင်း၊ ချောင်းငယ်များ ပိတ်မိခြင်း၊ မိုးရာသီတွင် ရေဝပ်ပြီး အပင်များ ပျက်စီးခြင်းတို့ကို ကြုံတွေ့နေရသည်ဟု ဦးဝင်းလွင်ဦးက ပြောသည်။\n“အီတာလျံ-ထိုင်းရုံးကို သွားပြီး ပြောတာ နှစ်ကြိမ်ရှိပြီ။ ဘာမှအရေးတယူ မရှိဘူး။ နေ့ရွှေ့ ညရွှေ့ပဲ လုပ်နေတယ်။ ဒါကြောင့် လမ်းဖောက်တဲ့ တာဝန်ခံ အင်ဂျင်နီယာကို တရားစွဲမယ်” ဟု ၎င်းက ပြောသည်။\nအီတာလျံ-ထိုင်းက ဖောက်လုပ်ထားသည့် လမ်းကြောင့် ဥယျာဉ်ခြံ နှစ်ဧကကျော် ဆုံးရှုံးခဲ့သည်ဟု ၎င်းကဆိုသည်။\nယင်းကိစ္စနှင့် ပတ်သက်၍ အီတာလျံ-ထိုင်း (ITD) ကို ဆက်သွယ် မေးမြန်းရန် လုပ်ဆောင်သော်လည်း ဆက်သွယ်၍ မရသေးပေ။\n၂၀၁၂ ခုနှစ်တွင် တလိုင်းယာ ကျေးရွာအုပ်စု ဧရိယာအတွင်း ITD ကုမ္ပဏီမှ ဖောက်လုပ်သည့် လမ်းပိုင်း တစ်နေရာ ဖြစ်သည့် ၂၁ ကီလိုမီတာမှ ၃၈ ကီလိုမီတာအကြား လမ်းအူကြောင်း ဖောက်လုပ်ရာမှ ဥယျာဉ်ခြံ ထိခိုက်သူများကို လျော်ကြေး ပေးဆောင်ရာတွင် သဘောတူညီမှု မရှိခဲ့သူ ဦးဝင်လွင်ဦး အပါအဝင် ၁၄ ဦး ရှိခဲ့သည်ဟု ခုံသမာဓိ အဖွဲ့သို့ ဥယျာဉ် ခြံရှင်များ တင်ပြထားသော စာအရသိရသည်။\nတရားစွဲဆို နိုင်ရန်အတွက် ဇွန်လ ၂၁ ရက်နေ့တွင် ရေဖြူမြို့နယ် ရဲတပ်ဖွဲ့စခန်း ကိုသွားရောက် တိုင်ကြားခဲ့ပြီး လာမည့် သီတင်းပတ်တွင် တရားရုံးနှင့် တိုင်ပင်ကာ အမှုတည်ဆောက်မည်ဟု ဦးဝင်းလွင်ဦးထံမှ သိရသည်။\nထားဝယ် စီမံကိန်းနှင့် လမ်းဖောက်လုပ်ခြင်းကြောင့် ထိခိုက်နစ်နာရသူ များစွာရှိသော်လည်း ဦးဝင်းလွင်ဦးသည် ပထမဆုံး တရားစွဲရန် ကြိုးစားသူ ဖြစ်သည်။\nထားဝယ် - ကန်ချနပူရီလမ်း ၃၅ကီလိုမီတာ အနီးရှိ ခြံဧရိယာကို ဖြတ်ဖောက်ထားသည့် လမ်းအူကြောင်း နှစ်နေရာအား ဇွန်လ ၁၈ ရက်နေ့တွင် ခြံစည်းရိုး ခတ်ထားခဲ့သော်လည်း ITD ကုမ္ပဏီက ခြံစည်းရိုးအား ဖယ်ရှားခဲ့ကြောင်း ဦးဝင်းလွင်ဦးက ပြောသည်။\n၎င်းသည် ဥယျာဉ်ခြံ ၃၅ ဧက ဝန်းကျင်တွင် ရော်ဘာပင်၊ ကွမ်သီးပင်များကို ၂၀၀၆-၂၀၀၇ ခုနှစ်မှ စတင်စိုက်ပျိုး ထားခဲ့သည်။\nSit Naung's photo.\nဒေါ်အောင်ဆန်းစုကြည်နှင့်နိုင်ငံတော်ကောင်စီဝင် Mr.Yang Jiechi Thingaha Hotel တွင်တွေ့ဆုံ.\nဒေါ်အောင်ဆန်းစုကြည်နှင့်တရုတ်ပြည်သူ့သမတနိုင်ငံ နိုင်ငံတော်ကောင်စီဝင် Mr.Yang Jiechi\nနှင့်အဖွဲ့အားနေပြည်တော် Thingaha Hotel တွင်တွေ့ဆုံ.........24-6-2013 11:45 AM\nကိုပြုံးချို နဲ့ ကိုအံ့ဘွယ်ကျော်တို့ နှစ်ဦးဟာ စနေနေ့ညနေပိုင်း က ကနေဒါ နိုင်ငံကို ထွက်ခွာ\n"၈၈ ညီလာခံ ၈၈ မျိုးဆက်များ တက်ရောက်မည်"\nအမေရိကန်ပြည်ထောင်စု နဲ့ ကနေဒါ နိုင်ငံမှာကျင်းပမယ့် ၈၈ မျိုးဆက် ကျောင်းသားများ ညီလာခံကို ၈၈ မျိုးဆက် ငြိမ်းချမ်းရေး နဲ့ ပွင့်လင်းလူ့ အဖွဲ့အစည်းက ခေါင်းဆောင် (၃) ဦး တက်ရောက် ဆွေးနွေးမယ်လို့ သိရပါတယ်။\nရှစ်လေးလုံး ငွေရတုအကြိုအဖြစ် နိုင်ငံတကာရောက် ၈၈ မျိုးဆက် ကျောင်းသားတွေ ပူးပေါင်း စီစဉ်တဲ့ ၈၈ မျိုးဆက် ကျောင်းသားများညီလာခံကို ကနေဒါနိုင်ငံ တိုရွန်တိုမြို့မှာ ဇွန် ၂၈ ရက် ကနေ ၃၀ ရက် အထိ ကျင်းပမှာဖြစ်ပြီး၊ ၈၈ မျိုးဆက် ငြိမ်းချမ်းရေး နဲ့ ပွင့်လင်းလူ့ အဖွဲ့အစည်းက ကိုပြုံးချို၊ ကိုအံ့ဘွယ်ကျော် နဲ့ ကိုမင်းဇေယျတို့ တက်ရောက်မှာ ဖြစ်ပါတယ်။\nအဲဒီညီလာခံမှာ ဆွေးနွေးကြမယ့် ကိစ္စတွေနဲ့ပတ်သက်ပြီး ၈၈ မျိုးဆက်ကျောင်းသား ခေါင်းဆောင် ကိုဂျင်မီက ရှင်းပြပါတယ်။\n"အမေရိကားနဲ့ကနေဒါမှာရှိတဲ့ ၈၈ မျိုးဆက်တွေက ငွေရတုအတွက် သူတို့ကြိုတင်ပြင်ဆင်မှုတွေ လုပ်နေပါတယ်။ခေါင်းစဉ် ခြောက်ခုစီစဉ်ထားတယ်။အဲဒီထဲက အကောင်းဆုံး တစ်ခုကို တည်ပြီး၊ကျန်တာတွေကို ဆွေးနွေးပြီး အဲဒီညီလာခံထဲက ဆုံးဖြတ်ချက်တစ်ခု ရယူသွားမှာပါ။"\nဒီညီလာခံမှာ ပြည်တွင်းပြည်ပ ၈၈ မျိုးဆက် အားလုံး မြန်မာပြည် ဖွံ့ဖြိုးတိုးတက်ရေး အတွက် ပူးပေါင်း လုပ်ဆောင်ရေးတွေကို အဓိကထား ဆွေးနွေးကြမယ်လို့လဲ သိရပါတယ်။\nညီလာခံတ က်ရောက်ဖို့အတွက် ကိုပြုံးချို နဲ့ ကိုအံ့ဘွယ်ကျော်တို့ နှစ်ဦးဟာ စနေနေ့ညနေပိုင်း က ကနေဒါ နိုင်ငံကို ထွက်ခွာသွားခဲ့ကြပြီး၊ ကိုမင်းဇေယျကတော့ ဇွန်လ ၂၈ ရက်နေ့မှာ ထွက်ခွာမှာ ဖြစ်ပါတယ်။\nအဲဒီနောက် ၈၈ မျိုးဆက် ခေါင်းဆောင် သုံးဦးဟာ လာမယ့် ဇူလိုင် ၅ ရက်က ၇ ရက်အထိ အမေရိကန် ပြည်ထောင်စု၊ အင်ဒီယားနားပြည်နယ်၊ ဖို့ဝိန်းမြို့မှာ ကျင်းပမယ့် နိုင်ငံတကာရောက် ၈၈ မျိုးဆက် ညီလာခံကို တက်ရောက်ကြမှာဖြစ်ပါတယ်။\nကြံ့ခိုင်ရေး ဗဟိုကော်မတီ အစည်းအဝေးတွင် PR စာတမ်းဖတ်\nအမျိုးသား ဒီမိုကရေစီ အဖွဲ့ချုပ် NLD ပါတီနှင့် တိုင်းရင်းသားပါတီ အများစု ကန့်ကွက်ထားသော အချိုးကျ ကိုယ်စားပြု PR စနစ်နှင့် ပတ်သက်၍ ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ ဗဟိုအလုပ်အမှုဆောင် ကော်မတီ အစည်းအဝေးတွင် စာတမ်းနှစ်စောင် ဖတ်ကြားခဲ့ကြောင်း အဆိုပါ ပါတီ၏ ဗဟိုအလုပ်အမှုဆောင် ကော်မတီဝင် ဦးအောင်သိန်းလင်းက The Voioce သို့ပြောကြားသည်။\nအဆိုပါ ညီလာခံကို ဇွန်လ ၂၂ ရက် နေ့မှ ဇွန်လ ၂၄ ရက်နေ့ထိ သုံးရက် ကျင်းပသွားမည် ဖြစ်ပြီး အချိုးကျ ကိုယ်စားပြု ရွေးကောက်ပွဲစနစ် (Proportional Representation) နှင့်ပတ်သက်ပြီး အဓိက ထား ဆွေးနွေးလျက် ရှိကြောင်း ၎င်းက ဆက်လက်ပြောကြားသည်။\nအချိုးကျ ကိုယ်စားပြု ရွေးကောက်ပွဲစနစ် (Proportional Representation) စာတမ်းများကို အငြိမ်းစား သံအမတ်ကြီး ဦးဝင်းမြင့်နှင့် ပြည်ထောင်စု ကြံ့ခိုင်ရေးနှင့် ဖွံ့ဖြိုးရေး ပါတီဝင် အငြိမ်းစား ညွှန်ကြားရေးမှူးတစ်ဦးက ပါတီဗဟို ကော်မတီ အစည်းအဝေးသို့ တင်သွင်းခဲ့ပြီး ပါတီဗဟိုကော်မတီ က PR စနစ်၏ အားသာချက်၊ အားနည်းချက်များကို ဆွေးနွေးနေကြောင်း ဦးအောင်သိန်းလင်းက ဆိုသည်။\n“PR စနစ်ကို ဆွေးနွေးတာတော့ မှန်တယ်၊ လွှတ်တော်မှာ အတည်ပြုဖို့ မပြုဖို့တော့ ဆုံးဖြတ်ချက် မချရသေးဘူး”ဟု ၎င်းကရှင်းပြသည်။\nဒီမိုကရေစီစနစ် မရင့်ကျက်သေးသည့် မြန်မာနိုင်ငံတွင် ရွေးကောက်ပွဲ စနစ်ကို ရှုပ်ထွေးစေနိုင်သော PR ကို ကျင့်သုံးမည် ဆိုပါက ကန့်ကွက်သွားမည် ဖြစ်ကြောင်း အမျိုးသား ဒီမိုကရေစီ အဖွဲ့ချုပ်ဥက္ကဋ္ဌ ဒေါ်အောင်ဆန်းစုကြည်က ညီညွတ်သော တိုင်းရင်းသား လူမျိုးများ မဟာမိတ်အဖွဲ့ (UNA) ငါးပါတီနှင့် တွေ့ဆုံစဉ် ပြောကြားထားသည်။\nဒီမိုကရေစီ မိတ်ဆွေ ၁၀ ပါတီက PR စနစ် ပြောင်းလဲ ကျင့်သုံးရန် ၂၀၁၂ ခုနှစ် ဇူလိုင်လ အတွင်းက ရွေးကောက်ပွဲ ကော်မရှင်သို့ တင်သွင်းခဲ့ပြီး ယင်းစနစ်နှင့် ပတ်သက်၍ ၂၀၁၃ ခုနှစ် အတွင်းတွင် ရွေးကောက်ပွဲ ကော်မရှင်နှင့် နိုင်ငံရေးပါတီ ၅၅ ပါတီတို့ သုံးကြိမ်တိုင်တိုင် တွေ့ဆုံခဲ့ကြသည်။\nPR စနစ်ကို အတည်ပြုပေးရန် ရွေးကော်ပွဲ ကော်မရှင်က မေလ ၁၃ ရက်နေ့တွင် လွှတ်တော်သို့ တင်ပြထားကြောင်း ရွေးကော်ပွဲ ကော်မရှင်က ထုတ်ပြန်ပြီး အဆိုပါစနစ်ကို ၂၀၁၃ ခုနှစ်အတွင်း အတည် မပြုနိုင်ပါက ပြည်သူများကို ရွေးကောက်ပွဲစနစ်နှင့် ပတ်သက်ပြီး ပညာပေး လုပ်ငန်းများ လုပ်ကိုင်ရန် အချိန် မရှိတော့သဖြင့် လက်ရှိစနစ် အတိုင်းသာ ဆက်သွားမည် ဖြစ်ကြောင်း ပြည်ထောင်စု ရွေးကောက်ပွဲ ကော်မရှင် ဥက္ကဋ္ဌ ဦးတင်အေးက ပြောကြားထားပြီး ဖြစ်သည်။\nဒေါ်ဝါဝါဝင်းရွှေနှင့်786 Great Father Land ကုမ္ပဏီ အငြင်းပွား\nမင်းသမီးကြီး ဝါဝါဝင်းရွှေ ဆုထူးပန်တာဝါကို Fatherland နဲ့ မဆောက်တော့ဟုဆို\nအရင် ဆုထူးပန်ရုပ်ရှင်ရုံ ကို ဝယ်ယူခဲ့တဲ့ အကယ်ဒမီ ဝါဝါဝင်းရွှေက Fatherland ဆောက်လုပ်ရေးကုမ္ပဏီနဲ့ ချုပ်ဆိုထားတဲ့ သဘောတူညီချက်ကို ဖျက်သိမ်းလိုက်တယ်လို့ ဇွန် ၂၃လမှာ ပြောဆို လိုက်ပါတယ်။\nတော်ဝင်ဆုထူးပန်တာဝါအဖြစ် ၁၂ ထပ်ဆောက်လုပ်ဖို့ ၂ဝ၁၂ခုနှစ် ဧပြီလကတည်းက ဒေါ်ဝါဝါဝင်းရွှေနဲ့ Fatherland ကုမ္ပဏီတို့ကြား သဘောတူညီခဲ့ပေမယ့် ၉လကြာတဲ့အထိ ဆောက်လုပ်ရေးလုပ်ငန်း တစ်ခုမှ စတင်တာမရှိသေးတဲ့အပြင် အခြား သဘောတူညီချက်တွေကို ချိုးဖောက်ခဲ့တယ်လို့ဆိုပါတယ်။\nဆုထူးပန်တာပါကို ၁၂ထပ်အစား ၂၁ထပ်ဆောက်လုပ်ဖို့ နှစ်ဦးနှစ်ဖက် နှုတ်ကတိ ရှိခဲ့ပေမယ့် ကုမ္ပဏီဘက်မှ ဒေါ်ဝါ၀ါဝင်းရွှေကို လူမှုရေးဆိုင်ရာကိစ္စတွေတိုက်ခိုက်လာခဲ့ပြီး ဆက်မဆောက်ဘူးဆိုလျှင်လည်း ဒေါ်ဝါ၀ါဝင်းရွှေပေးထားတဲ့ ကျပ်သိန်း ကိုးထောင်ကို မြေပဲရမယ်လို့ တုန့်ပြန်ခဲ့တယ်လို့ ဆိုပါတယ်။\nဒေါ်ဝါ၀ါဝင်းရွှေမှ Fanterland ကုမ္ပဏီက ဒီကိုးထောင်ကို ဆုံးရှုံးခံပြီး မြေကွက်ကိုပြန်လာယူဆိုတဲ့ စကားက အင်မတန် ရင်လေးပါတယ်၊ ကိုယ့်မြေကို ကိုယ် သိန်းကိုးထောင်နဲ့ အလဲခံရမှာ။\nနောက်တစ်ခုက ဘာလုပ်ငန်းမှ မလုပ်ပဲနဲ့ ဒီသိန်းကိုးထောင်ကို မတရားလိုချင်သော ပုဂ္ဂိုလ်ဖြစ်တဲ့အတွက်ကြောင့် မိုလို့ ကျွန်မက နံပါတ် (၁) ဒီစာချုပ်ကို ဒီနေ့ကစပြီး ဖျက်သိမ်းကြောင်းကို တရားဝင် ဖျက်သိမ်းကြောင်း ကြေငြာအပ်ပါတယ်။\nနံပါတ် (၂) လူမှုရေးအရ ကျွန်မကိုပါ ကျွန်မရဲ့ ဓါတ်ပုံကို မီးရှိ့ပြီးတော့ သူနှစ်ကြိမ်းပါဝင်ခဲ့ကြောင်း ၀န်ခံထားပါတယ်။ အဲဒါကြောင့် ဒီနေ့က စပြီးတော့ လုံးဝလုံးဝ ကျွန်မ ဘာမှ မသက်ဆိုင်တော့တဲ့ အကြောင်း တင်ပြအပ်ပါတယ်ဟု မီဒီယာများ၏ မေးမြန်ချက်အား ဖြေကြားခဲ့ပါတယ်။\nအခန်းတွေကို မရောင်းခင် ကြိုပွိုင့် ရောင်းဖိုက သဘောတူညီခဲ့ပြီး၊ Fanterland ကုမ္ပဏီရဲ့ ညံ့ဖျင်းတဲ့ ၀န်ဆောင်မှုကြောင့် ကြိုရောင်းစနစ်ကို တစ်ရက်အတွင်း ဖျက်သိမ်းခဲ့ရကြောင်း။\nစည်ပင်ကို စုံစမ်းတဲ့အခါမှာ Fanterland ကုမ္ပဏီဘက်မှ ၂၁ထပ်ဆောက်လုပ်ဖို့ တင်ပြခြင်းမရှိခဲ့ကြောင်း ပြောဆိုခဲ့ပါတယ်။\nFanterland ကုမ္ပဏီအနေနဲ့ ဆုထူးပန်ရုပ်ရှင်ရုံမြေနေရာက (၂၄)နာရီအတွင်း ဖယ်ရှားပေးဖို့ ရှပ်ရှင်မင်းသမီးကြီး ၀ါဝါ၀င်းရွှေက ပြောကြားခဲ့ပြီး အစိုးရသတင်းစာတွေ ကနေ ကြေငြာသွားမယ် လို့ ဆိုပါတယ်။\nFanterland ကုမ္ပဏီကို တရားစွဲဖို့ကိစ္စ ယတိပြတ် ဆုံးဖြတ်ဖို့ မလုပ်ရသေးဘူးလို့ ဆိုပါတယ်။\nမနက်ဖြန်သတင်းစာမှာ ပါပါမယ်၊ ဒီလုပ်ငန်းကို မလုပ်တဲ့အတွက် (၂၄)နာရီအတွင်း ဖယ်ရှားပေးဖို့နဲ့ မြေနေရာအား ပြန်ပေးဖို့ ကြေငြာထားကြောင်း။ သတင်းစာတွင် တရားဝင်ပါပြီး ဆောင်ရွက်မှုမရှိပါက ဥပဒေအရ လုပ်သွားမည်ဖြစ်ကြောင်း။\nဖေ့ဘုတ် သတင်း အတင်း အဖျင်း ၏ စာမျက်နှာမှ ကူးယူဖော်ပြပါသည်။\nဗိုလ်ချုပ်အောင်ဆန်းလမ်းရှိ ဆုထူးပန် ရုပ်ရှင်ရုံဟောင်း မြေနေရာတွင် အထပ်မြင့် တိုက် ဆောက်လုပ်ရေးနှင့် ပတ်သက်၍ ဆုထူးပန် ရုပ်ရှင်ရုံဟောင်း မြေနေရာပိုင်ရှင် ရုပ်ရှင် သရုပ်ဆောင် ဒေါ်ဝါဝါဝင်းရွှေနှင့် အဆိုပါ အထပ်မြင့်တိုက် ဆောက်လုပ်ရန် တာဝန်ယူထားသော Great Father Land ကုမ္ပဏီတို့ အပြန်အလှန် အငြင်းပွားမှု ဖြစ်ပွားလျက် ရှိကြောင်း နှစ်ဖက်လုံးက အတည်ပြု ပြောကြားသည်။\nဆုထူးပန် ရုပ်ရှင်ရုံ မြေနေရာတွင် ၁၂ ထပ် အမြင့်ရှိသော အဆင့်မြင့် အဆောက်အအုံ ဆောက်လုပ်၍ ပထမထပ်တွင် Shopping Mall ၊ ဒုတိယထပ်တွင် ရုပ်ရှင်ရုံနှင့် တတိယထပ်တွင် စားသောက်ဆိုင်များ၊ ကျန်ကိုးထပ်ကို ဟိုတယ်အဖြစ် ဖွင့်လှစ်ရန် ပါဝင်သော သဘောတူစာချုပ် ချုပ်ဆို ခဲ့ကြောင်း၊ ရန်ကုန်မြို့လယ်ရှိ ဗိုလ်ချုပ်အောင်ဆန်း လမ်းမပေါ်တွင် တည်ရှိသော အဆောက်အအုံ ဆောက်လုပ်ရမည့် မြေနေရာသည်\nနေရာကောင်း ဖြစ်၍ ၁၂ ထပ်အစား ၂၁ ထပ်တိုက် ဆောက်လုပ်ရန် နှုတ်ဖြင့် သဘောတူခဲ့ကြောင်း မြေပိုင်ရှင် ဒေါ်ဝါဝါဝင်းရွှေက ပြောကြားသည်။\nစာချုပ် ချုပ်ဆိုခဲ့သော ၂၀၁၂ ခုနှစ် ဧပြီလမှစ၍ ယနေ့အချိန်ထိ အကောင်အထည် ဖော်နိုင်ခြင်း မရှိသေးဘဲ မြေကွက်လပ် အတိုင်းသာ ရှိနေခြင်း၊ ထို့ပြင် ဆောက်လုပ်ရန် တာဝန်ယူထား သူတို့ဘက်က ဆုထူးပန်ရုံ အရှေ့တွင် ညသန်းခေါင် အချိန်တွင် ဒေါ်ဝါဝါဝင်းရွှေ ဓာတ်ပုံကို မီးနှင့်ရှို့ပြီး အမဲသားတုံးပေါ်တွင် ဖယောင်းတိုင် ထွန်းခြင်းတို့ သုံးကြိမ်တိုင်တိုင် ပြုလုပ်ခဲ့ခြင်း ရှိသည်ဆို၍ ထိုအကြောင်းကို မေးမြန်းကြည့်ရာတွင် ကုမ္ပဏီပိုင်ရှင် ဦးကျော်မြင့် ကိုယ်တိုင် ဝန်ခံခဲ့ကြောင်း၊ ယင်းကြောင့် အဆိုပါ ဆောက်လုပ်ရေး ကုမ္ပဏီကို ယုံကြည်နိုင်ခြင်း မရှိတော့သည့်အတွက် လုပ်ငန်း ဆက်လက် မလုပ်နိုင်တော့ကြောင်း မြေပိုင်ရှင် ဒေါ်ဝါဝါဝင်းရွှေက ပြောကြားသည်။\nGreat Father Land ကုမ္ပဏီမှ ဒါရိုက်တာ အဖွဲ့ဝင် ဦးမျိုးမြင့်က“သို့ရာတွင် အဲလို အမဲသားတွေနဲ့ လုပ်တယ် ဆိုတာကို ကျွန်တော်တို့ဘက်က လုံးဝ မလုပ်ပါဘူးလို့ ကုမ္ပဏီကိုယ်စား ပြတ်ပြတ်သားသား ငြင်းပါတယ်” ဟု ဆိုသည်။\nဦးမျိုးမြင့်က မိမိတို့မှာ ဆောက်လုပ်ရေးလုပ်ငန်း လုပ်ကိုင်ရသည့်အတွက် ဌာနဆိုင်ရာတို့၏ ခွင့်ပြုချက်ရရန် လိုအပ်ကြောင်း၊ ယခင် ၁၂ ထပ် အဆောက်အအုံကို ထပ်မံ၍ အချင်းချင်း ရင်းနှီးမှုဖြင့် ကားပါကင် အပါအဝင် ၁၂ ထပ် အစား၂၁ ထပ် အဆောက်အအုံ ဆောက်ရန် နှုတ်ဖြင့် သဘောတူညီ ခဲ့သောကြောင့် လုပ်ငန်း ကြန့်ကြာခြင်း ဖြစ်ကြောင်း လုပ်ငန်း အပ်နှံသူဘက်က ကုန်ကျမည့် ငွေ အပြည့်အဝ မဟုတ်ဘဲ စရန် ကျပ်သိန်း ကိုးထောင်သာ ပေးအပ်ခဲ့ခြင်းကြောင့် မိမိတို့ဘက်က စိုက်ထုတ်ခဲ့ခြင်းများ ရှိကြောင်း၊ စာချုပ်အရ ဆက်လက် မလုပ်ကိုင်နိုင်လျှင် လုပ်ငန်းအပ်နှံသူမှ စရန်ငွေ အရှုံးဖြစ်မည် ဖြစ်ကြောင်း ပြောကြားသည်။\n“အန်တီဝါက ကိုယ်ပိုင်တဲ့ မြေနေရာကို ကိုယ့်ပိုက်ဆံ သိန်းကိုးထောင်နဲ့ သူတို့ဆီက ပြန်ဝယ်ရမလို ဖြစ်နေတယ်။ ပြီးတော့ ဒီငွေတွေက ကိုယ်တစ်သက်လုံး အနုပညာနဲ့ ရင်းပြီး လုပ်ခဲ့လို့ ရတဲ့ငွေတွေနဲ့ အဆင့်မြင့် ရုပ်ရှင်ရုံလိုမျိုးတွေ ဆောက်ပြီး လုပ်ငန်းလုပ်ချင်လို့ စိုက်ထုတ်ထားခဲ့တဲ့ ငွေတွေပါ။ အန်တီဝါက ဖြစ်နိုင်ရင် တရားမစွဲချင်ပါဘူး။ ဒါပေမဲ့ ကိုယ့်ပိုက်ဆံ သိန်းကိုးထောင်ကိုတော့ ပြန်လိုချင်ပါတယ်။ ပြီးတော့ လူနေတိုက်ခန်းတွေရောင်းပြီလို့ ကြော်ငြာတာက သူတို့ အကြံပေးလို့ သူတို့ဘက်က အကုန်လုံး လုပ်ခဲ့တာပါ။ အန်တီဝါက အဲ့ဒါတွေကို ဘာမှ နားမလည်ပါဘူး”ဟု ဒေါ်ဝါဝါဝင်းရွှေက ဆိုသည်။\n၎င်းတို့သည် ဆောက်လုပ်မည့် ပုံစံများကို တိုင်းဒေသကြီးမှ သက်ဆိုင်ရာဌာနသို့ ချပြမည့် ဆဲဆဲတွင် ဖေဖော်ဝါရီလ ၁၂ ရက်နေ့တွင် လုပ်ငန်း အပ်နှံသူက လူနေ တိုက်ခန်းများ ရောင်းချမည်ဟု ကြော်ငြာ ခဲ့သောကြောင့် အခက် ကြုံတွေ့ခဲ့ရကြောင်း၊ ဆောက်လုပ်ရေး လုပ်ငန်းတွင် အဆောက်အအုံ ဆောက်လုပ်လျှင် မြေပိုင်ရှင် အမည်ပေါက် မှန်ကန်ရေး ဌာနဆိုင်ရာတွင် လျှောက်ထား ခြင်းစသည်တို့ကို အဆင့်ဆင့် ပြုလုပ်ခြင်းများ ရှိကြောင်း၊ ထို့ပြင် မိမိတို့ ကုမ္ပဏီသည် အစ္စလာမ် ဘာသာဝင် အုပ်ချုပ်သော်လည်း ဒါရိုက်တာ အဖွဲ့ဝင်များမှာ ဗုဒ္ဓဘာသာဝင်များ ဖြစ်ကြပြီး အလှူအတန်းများ ပြုလုပ်ခဲ့ကြောင်း Great Father Land ကုမ္ပဏီမှ ဒါရိုက်တာ အဖွဲ့ဝင် ဦးမျိုးမြင့်က ပြောကြားသည်။\n“သူတို့ဘက်က တရားစွဲမယ် ဆိုရင်လည်း ကြိုက်သလို လုပ်ပါ။ ကျွန်တော်တို့ ဘက်ကလည်း အလုပ်တစ်ခုကို လုပ်ရင် သေချာ plan ဆွဲပြီးမှ လုပ်တာပါ” ဟု ၎င်းက ထပ်လောင်းပြောကြားသည်။\nတိုင်းမ်မဂ္ဂဇင်းပါ ဆောင်းပါးရှင် ဟန်နာဘိခ်ျ မြန်မာန...\n“သမ္မတရုံး ထုတ်ပြန်ချက်ကြောင့်U Wira Thu ဝမ်းမြောက်...\nသံရုံးသွားသည့်လမ်းခရီး မလုံခြုံသဖြင့် မလေးရှားရောက...\nကိုပြုံးချို နဲ့ ကိုအံ့ဘွယ်ကျော်တို့ နှစ်ဦးဟာ စနေ...\nဒေါ်ဝါဝါဝင်းရွှေနှင့်786 Great Father Land ကုမ္ပဏီ အြ...


(71) – Tracking-Bird in Flight ဓါတ်ပုံ ပညာရပ် ဆိုင်ရာ မှတ်စု (၇၁)\nလျှင်မြန်စွာ ပျံသန်းနေသည့် ငှက်များ ကို Tracking ဖြင့် ရိုက်ကူးခြင်း\n(Tracking Shoot of Bird in Flight )\nဤ မှတ်စုသည် လျှင်မြန်စွာ ပျံ သန်းနေသည့် ငှက်များ ကို အဓိကထား၍ ရေးစေကာမူ ဦးတည်ရာ အရပ် အမျိုးမျိုးသို့ ပြောင်းလဲ ရွှေ့လျှားနေသည့် ဘောလုံး ကဲ့ သို့ ကားကစား များ၊ ဦးတည်ရာ တစ်ဘက် ထည်းသို့ ရွှေ့ လျှား နေကြသည့် အပြေး ပြိုင်ပွဲ ၊ စက်ဘီး ပြိုင်ပွဲ ၊ ကား ပြိုင်ပွဲ စသည့် လှုပ်ရျား မှု များ အားလုံး နှင့် သက်ဆိုင် သည့်မှတ်စု ဖြစ်ပါသည်။ အချုပ်အား ဖြင့် လျှင်မြန်စွာ လှုပ်ရှား လျှက် ရှိသော အရာ များကို ရိုက်ကူး သည့် နည်း ဟု ဆိုရပါမည်။\nကျွန် တော်သည် ဤ ခေါင်းစဉ် နှင့် အလားတူ ငှက်များ ပျံသန်းနေစဉ် ရိုက်ကူးခြင်း ကိုအပိုင်း (၂ ) ပိုင်းခွဲကာ ပူးတွဲ ဖေါ်ပြထားသည့် Link တွင် အသေးစိတ် ရေးခဲ့ပါ သည်။ ( http://shlaing.blogspot.sg/2013/07/45-bird-in-flightshooting-bird-in.html )\nအထူးသဖြင့် Focusing နှင့် ပတ်သက်၍ ယင်း နှင့် ဆက်နွယ်လျှက် ရှိသော အကြောင်း အရာ များကိုပါ ဗဟုသုတ ဖြစ်စေရန် အလို့ ငှာ အတော်လေး အသေး စိတ် ထည့်သွင်း ရေးသားခဲ့ ပါသည်။\nအထက်ဖေါ်ပြပါ မှတ်စုကို ရေးသား စဉ်က ကျွန်တော်သည် အဆိုပါ လျှင်မြန်စွာ လှုပ်ရျား ပျံသန်းနေသည့် အရာ များကို ရိုက်ကူးရာ တွင် ၀ါသနာ ပါ၍ နိုင်ငံ တကာ မှ ရေးသား ထားသည့် Birds-in-Flight ဆောင်းပါးများကို အဓိက အခြေပြုကာ ရေး သားခဲ့ ခြင်း ဖြစ်ပါသည်။ ဤ သို့ ရေးသားစေကာ မူ အဆိုပါ ကိစ္စ နှင့်ပတ်သက်၍ အတွေ့ အကြုံ နည်း နေသည့် အချိန် ဖြစ် သဖြင့် အတွေ့ အကြုံ ဆိုင်ရာ ကို ထည့် သွင်း နိုင် မှု နည်း ခဲ့ ပါသည်။ ထို့ကြောင့် ရိုက်ကူးခြင်း နည်းစနစ်ထက် ကင်မရာ ပစ္စည်း၊ Lens, အခြားပံ့ ပိုးမှု ဆိုင်ရာ များ နှင့် Focusing များအကြောင်းများကို အလေးပေး ထားသကဲ့ သို့ ဖြစ်နေပါသည်။\nယခု အချိန်တွင် ကံအားလျှော်စွာ မြန်စွာ ပျံသန်းသည့် ငှက်များ ဆိုင်ရာ Subject ရိုက်ကူးရာတွင် ထိပ်တန်း ကင်မရာ များ နှင့် နှစ်ပေါင်း များစွာ ရိုက်ကူးလျှက်ရှိသည့် ၀ါ ရင့် ပညာရှင် များ နှင့်တွေ့ဆုံမိကာ ၄င်းတို့ထံမှ နည်းနာ ခံယူ၍ ထဲထဲ ၀င်ဝင် ရိုက်ကူးသည့် အချိန်တွင်မှ ယခင်မှတ်စု ၏ လိုနေသေးသည့် အပိုင်း များ ကို ဖြည့် ရေးရန် စိတ်ကူးရ မိပါသည်။\nတစ်နည်း အားဖြင့် “ စာ ဖြင့် ရေးသားဖေါ်ပြ ခြင်း မရှိသေးသည့် အပိုင်း များ နှင့်အတွေ့ အကြုံ များ ကို ဤမှတ်စု ဖြင့် ထပ် မံ ဖြည့်စွက် ရေးသား ရခြင်း ဖြစ်ပါသည်။\nဤ မှတ်စု တွင် နမူနာ ပြ ထားသည့် ပုံ များအားလုံး သည် ကျွန်တော် Bird in Fight ရိုက်ခြင်း ကို စတင် လေ့ကျင့် ချိန်မှ စ၍ လက်ရှိကာလ အထိ ရိုက်ထားသည့် ပုံ များ အနက် မှ မှတ်စု နှင့် သင့်လျှော် သည့် ပုံ များကို ထုတ် နှုတ် ကာ နမူနာ ပြထားခြင်း ဖြစ်ပါသည်။\nလျှင်မြန်စွာ လှုပ်ရှား လျှက် ရှိသော အရာ များ ကို ရိုက် ကူး ရာ တွင် Focusing ဖမ်း နိုင်မှု မှာ အဓိက ဖြစ်ပါသည်။\nFocus နှင့် ပတ်သက် ၍ အဓိက သိထားရ မည့် အချက် မှာ -\n“ Focus doesn't fall off side to side. It only falls off front to back.” Focus ၏ ပြတ်သား မှု အလျှော့ အတင်း သက်ရောက် မှုသည် ဘေး တိုက် သက်ရောက် ခြင်း မရှိဘဲ ရှေ့ နှင့် နောက် တို့ တွင်သာ သက်ရောက်မှု ရှိသည် ၊ Focus Point သည် Focal Plain ပေါ် သို့ ကျရာက် ရာတွင် Focal Plain ၏မျက်နှာပြင်ညီ ပြင်လိုက်တွင် တန်ဘိုး အလျှော့ အတင်း ပြောင်းလဲ မှု မရှိဘဲ တစ်ညီထည်း ကျရောက် သည် ဆိုသည့် အချက် ဖြစ်ပါသည်။\nFocus ပြတ်သား မှု အလျှော့ အတင်း မှာ Subject သည် Focus ဖြတ်ထားသည့် Focused Plain မှနေ၍ ရှေ့ ရောက်ခြင်း နောက် ရောက် ခြင်း တို့ ၏ အပေါ် တွင်သာ တည် နေသည် ဆိုသည် ဟူ သော Focus ၏သဘောကို သိရှိထားရန် လိုပါသည်။\nAperture ကျယ်ကျယ် ဖွင့် ထား သဖြင့် ဖြစ်ပေါ်လာသည့် DOF ပါးပါး ( Shallow Depth of Field ) တွင် အထက်ဖေါ်ပြပါ Focused Plain မှ ရှေ့ သို့ တစ် စင်တီမီတာ သို့ မဟုတ် နောက်သို့ တစ်စင်တီမီတာခန့် နေရာ လွဲ သွားသည်နှင့် ပြတ်သားမှု လည်း လျှော့ ကျ သွားမည် ဖြစ်ပါသည်။\nအချုပ် ဆိုရသော် ဥပမာ အားဖြင့် အလွန် လျှင်မြန် စွာပျံ သည့် အကောင် သေးသေး လေး များ ကို ရိုက်ရာ တွင် ( Background Distraction ) နောက်ခံ အနှောက် အယှက် မရှိစေရေး အတွက် Focus ကို ကျယ်ကျယ် ဖွင့် ကာ ရိုက်ကြပါသည်။ နောက်ခံ ( Background) ရှုပ်ထွေးနေပါက Subject ပေါ် တွင် အာရုံ ကျရောက်မှု လျှော့ သွား နိုင်သောကြောင့် ဖြစ်ပါသည်။ ထို့ ကြောင့် Depth of Field အလွန် ပါး သည့် အခြေ အနေမျိုး ဖြစ်ပါသည်။\nအောက် တွင် ပြထားသည့် Copper Smith Barbet ငှက်သည် အတော် အကောင် သေးသည့် ငှက်ဖြစ်ပါသည်။ အရွယ်မှာ အခွံ မခွာရသေးသည့် ကွမ်းသီး လုံး အကြီးစား ပမာဏ ခန့်သာ ရှိပါသည်။ နောက်ခံ ရှုပ်ထွေး နေပါက ငှက် သည် နောက် ခံ နှင့် ရော ထွေးနေ မည် ဖြစ်သဖြင့် ငှက် အပေါ် အာရုံ စူးစိုက် မှု လျှော့ သွား ပါလိမ့် မည်။ ထို့ ကြောင့် နောက်ခံ ရှင်းနေရန် လိုပါသည်။ Aperture ကို အကျယ် ဆုံး ဖွင့် ခြင်း Long Tele ဆွဲ ခြင်း တို့ ဖြင့် နောက်ခံ ၀ါး နေစေ နိုင်ပါသည်။\nထို့ကြောင့် ပုံကြည်လင် ပြတ်သားသည့် ဧရိယာ ( Depth of Field ) သည် အလွန်ပါး သော ( Shallow Depth of Field) ဖြစ်ပါသည်။ ဤ သို့ Depth of Field ပါးသည့် အတွက် အထက်တွင် ဖေါ်ပြ ခဲ့ သလို Subject သည် Focused Plain မှ ရှေ့ သို့ မဟုတ် နောက် သို့ One Centimeter မျှ နေရာ ပြောင်း သွားသည် နှင့် ပုံ၏ ပြတ်သား မှု လျှော့ သွား မည် ဖြစ်ပါသည်။\nအောက်ပါ နမူနာ Diagram ကို ကြည့်လျှင် Subject ရွှေ့လျှား မည် ဟု မှန်းဆ ထားသည် မီးခိုး နု ( Light Gray ) အရောင် ချယ် ထားသည့် နေရာကို Focus ယူထားသည်။ Subject သည် မှန်းဆ ထားသည့် အတိုင်း (A) နှင့် (B) အကြား ရှိ ဧရိယာ အတွင်း ရွှေ့ လျှား ပါက Focus ပြတ်သား လိမ့် မည်။\nအကယ်၍ ထို ဧရိယာ အပြင် ဘက် ဖြစ်သည့် (A) သို့ မဟုတ် (B) ဧရိယာ အပြင်ဘက် သို့ ရောက်သွား လျှင် ပြတ်သား မှု လျှော့ ကျ သွားလိမ့်မည်။ ဤ သည်မှာ မူ ကံ အကြာင်း တရားသာ ဖြစ်သည်။ မည်သို့ မျှ မတတ် နိုင်သည့် ကိစ္စ ဖြစ်ပါသည်။\nအောက်ပါ ကဲ့ သို့ အသိုက် မှ အထွက် အ၀င် လုပ်သည့် ငှက် ကို ရိုက်ရာ တွက် Focuing ကြိမ်းသေ စေရန် ငှက် ခေါင်းပြူ နေသည့် အပေါက် အား Focus အသေ ယူ ထားသည်။ Continuous Focusing ယူ၍ ရိုက်လေ့ မရှိကြပါ။ အဆိုပါ အပေါက် ရှိရာ သစ်ကိုင်း နှင့် တစ်ညီ တည်း ပျံ ထွက် လျှင် ပုံ သည် ပြတ်သား လိမ့် မည်။ အကယ်၍ ငှက်သည် မှန်းဆထားသည့် Focused Palin အတိုင်း မပျံ ဘဲ ဘယ် သို့ မဟုတ် ညာ ဘက်သို့ ထိုး ထွက် သွားပါက ပြတ်သား မှု လျှော့ သွား လိမ့် မည်။\nအဆိုပါ ရိုက် နည်းသည် လှုပ်ရှား နေသည့် Subject နောက်သို့ Tracking မလိုက်ဘဲ မိမိ ရိုက်မည့် နေရာ ၏ ဧရိယာ ကို အသေ သတ်မှတ် ကာ Fixed Focus ကြို ဖြတ် ထားသည့် နည်း ဖြစ်သည်။\nကားပြိူင်ပွဲ၊ အပြေးပြိုင် ပွဲ တို့ တွင် Subject ၏ ဦး တည်ရာ တစ်ဘက်ထည်း သို့ ရွှေ့ လျှားရာ နေသည့် Subject များအတွက် မူ ရွှေ့ လျှားမည့် နေရာ ကို အတိ အကျ သိ နိုင်သဖြင့် Focus Area ကို အသေ ချိန် ထား၍ ရသည်။ သို့ ရာ တွင် အသိုက် ( Nest ) အ၀င်အထွက် လုပ်နေသည့် ငှက် ၊ ဘောလုံး ပြိုင် ပွဲ ကဲ့ သို့ ဦးတည်ရာ နေရာ အမျိုးမျိုး သို့ ရွှေ့ လျှားနေသည့် Subject အတွက် မှာမူ ရွှေ့ လျှားရာ ဦး တည် မှု ကို ပုံသေ မှန်း၍မရ နိုင်ပါ။\nခေတ်ပေါ် DSLR များတွင် ပါရှိသည့် Continuous Focusing မှာမူ Subject ၏ ရှေ့ နောက် ပြောင်းလဲ ရွှေ့ လျှား မှု ကို ကင်မရာ က လိုက်ကာ Focus လုပ် သည် နည်း ဖြစ်ပါသည်။ ရွှေ့လျှားနေသည့် Subject ကို ယင်း ရွှေ့ လျှား နေသည် နောက် လိုက် ကာ ကြိုတင် ခန့် မှန်းကာ Predictive Focus လုပ် ပေးသည့် Continuous Focusing Mode ဖြစ်ပါသည်။\nဤနည်း မှာ Subject အား Focus မှတ် ပေးလိုက် ရန် အတွက် Subject အပေါ် Focus Point ထောက်ကာ Shutter-Release Button ကို တစ်ဝက် နှိပ် ထားပါက ကင်မရာ သည် Predictive focus tracking စနစ် ဖြင့် ရွှေ့ လျှားနေ သည့် Subject ၏ နောက် သို့ လိုက်ကာ တောက်လျှောက် Focus လုပ်နေပါ လိမ့် မည်။ Focus မိသည် ဖြစ်စေ၊ မမိ သည်ဖြစ်စေ Shutter-Release Button ကို နှိပ် ကာ ရိုက် နိုင် သည့် နည်း ဖြစ်ပါသည်။ အောက်တွင် ဆက် ရှင်းလင်း ရေးသားပါမည်။\nရှေ့ နောက် ပြောင်းလဲ ရွှေ့ လျှား မှု ကို Focus Tracking လုပ်ခြင်း\nSubject ရှေ့ နောက် ရွှေ့ လျှား မှု များ၏ နေရာ ပြောင်း လဲမှု ကို လိုက်ကာ Focus လိုက် လုပ်ပေးသည့် Focus Tracking အကြောင်း မရေး မှီ ကင်မရာ Focusing စနစ်များ နှင့် ပတ်သက်၍ အကြမ်း ဖျဉ်း ရှင်းလင်း လိုပါသည်။ ကင်မရာ Auto Focusing စနစ်တွင် Active Auto Focus နှင့် Passive Auto Focus ဟူ ၍ စနစ် နှစ်မျိုး ရှိပါသည်။\nActive Auto Focus.\nActive Focus စနစ် သည် ကင်မရာက Infrared ကို Subject ထံသို့ ထုတ်လွှတ် လိုက်ပါသည်။ Subject မှ Bounce ဖြစ် လာသည့် Signal ဖြင့် ကင်မရာ နှင့် Subject တို့ ၏ အကွာ အဝေးကို တွက်ချက်ကာ Lens အား မည်သို့ Focus လုပ် ရန် စေခိုင်း သည့် Focusing စနစ်သည် Active AF ဖြစ်ပါသည်။ ည အချိန် Flash နှင့် ရိုက် လျှင် Flash မှ အနီရောင် Infrared ထုတ်လွှတ်ကာ Focus လုပ်ခြင်းသည် Active Auto Focus ဖြစ်ပါသည်။\nActive Auto Focus ၏ အားသာ ချက်မှာ ပုံမှန် Passive AF လုပ်ဆောင်၍မရသည့် အလင်းရောင် များစွာ နည်း သည့် နေရာ များတွင် Focusing လုပ် နိုင်ခြင်း ဖြစ် ပါသည်။ အားနည်း ချက်မှာ Active Auto Focus သည် ငြိမ်နေသည် Subject များကို Focus လုပ် နိုင်ပါသည်။ အလွန် ဆုံး ၁၅ ပေ နှင့် ပေ ၂၀ ခန့် အကွာ ရှိ Subject များကို သာ Focus လုပ်နိုင်ပါသည်။\nPassive Auto Focus.\nPassive Auto Focus စနစ် သည် Active AF နှင့် များစွာ ကွာပါသည်။ Passive Auto Focus စနစ် သည် Infrared ကို အားကိုး ကာ ကင်မရာ နှင့် Subject တို့ ၏ အကွာ အဝေးကို တိုင်း ထွာ ပြီး Focus လုပ် ခြင်း မဟုတ်ဘဲ Light Contrast ပေါ် မူတည်ကာ Focus လုပ်ခြင်း ဖြစ်ပါသည်။ ဤ စ နစ် တွင် လည်း နည်း နှစ် မျိုး ရှိပါသည်-\n- ပထမ နည်းမှာ Lens ကို ဖြတ်ကာ ၀င်လာသည့် အလင်း ( Light ) အား ကင်မရာ Sensor က ဖမ်းယူ ( Detect )လုပ်ကာ Light မှ ထွက် ရှိသည့် Contrast များ အလိုက် တွက်အချက်၍ Focus လုပ် သည့် နည်း ဖြစ်ပါ သည်။ ယင်းကို “ Phase Detection “ နည်းဟု ခေါ် ပါသည်။\n- အခြား နည်း မှာ ကင်မရာ Sensor က Lens မှ ၀င်လာသည့် Image ပေါ်ရှိ အပြတ်သားဆုံး အလင်းရောင် ၏ Contrast ကို မှတ်ကာ Focus လုပ် သည့် နည်း ဖြစ်ပါသည်။ ဤ နည်းကို “ Contrast Detection “ နည်းဟု ခေါ်ပါသည်။\nအကယ်၍ Image သည်မှုန် ၀ါးနေပါ ကင်မရာ၏ Auto Focus System က Lnes အား ပုံ ရိပ် ပြတ်သား စေလာသည်အထိ Focus လုပ်ရန် စေခိုင်း သည့် နည်း ဖြစ်ပါသည်။ ထို့ ကြောင့် Passive AF စနစ် တွင် ကင်မရာ က Focusing ကောင်းစွာ လုပ် နိုင်စေရန် လိုအပ်သည့် အလင်း Contrast ပမာဏ ကောင်း မွန်စွာ ရ ရှိ ရန် လိုပါ သည်။\nနောက် ပိုင်းပေါ်သည့် Mirrorless Camera နှင့် Compact ကင်မရာ များသည် Passive AF စနစ် များ ဖြစ်ကြ ပါသည်။\nခေတ်မှီ DSLR ကင်မရာ များသည် Active AF ရော Passive AF ပါ စနစ် နှစ်မျိုး စလုံး နှင့် Focus လုပ်ပါသည်။ DSLR များတွင် မူ Mirror ကို မ တင် ထားသည် အချိန်တွင်သာ Contrast Detection နည်း ဖြင့် Focus လုပ် ပါသည်။ တစ်နည်းအားဖြင့် Live View Mode တွင်သာ Contrast Detection Focus လုပ်ပါသည်။ Contrast Detection Focus သည် ငြိမ်နေသည့် Subject များကို ရိုက်ရာ တွင် များစွာ အသုံး ၀င်ပါသည်။ Focus လုပ်ရာ တွင် နှေး ပါသည်။ သို့ရာတွင် Phase Detection စနစ် ထက် ပို၍ တိကျ မှု ရှိပါသည်။ ဤ Focusing စနစ်များသည် ကင်မရာ Sensor က ၄င်းပေါ် ကျရောက် လာသည့် Light Signal ကို မှတ် သားပြီး Lens ကိုိုအပ်သလို Focus လုပ် ခိုင်း ခြင်း ဖြစ်ပါသည်။\nဥပမာ အားဖြင့် ပျံသန်း နေသည့် ပျံ နေသည့် ငှက် ကဲ့ သို့ Moving Subject များ ကို ရိုက်ရာ တွင် မူ Phase Detection Focusing စနစ် ဖြင့်သာ လျှင် Focus လုပ် နိုင်ပါသည်။ ကင်မရာ ရှိ အဆိုပါ Mode နှင့်ပတ်သက် သည့် Setting လုပ် လိုက်လျှင် ကင်မရာ Firmware က လိုအပ်သည်များကို အလိုအလျှောက် လုပ်ဆောင် သွားပါ လိမ့် မည်။\nFocus Tracking အတွက် ကင်မရာ တွင် Setting လုပ်ခြင်း။\nကင် မရာ များ တွင် ယေဘူယျ အားဖြင့် ဓါတ်ပုံ ရိုက်သူက မည်သို့ သော ပုံစံမျိုး နှင့် Focus လုပ် လိုသည်ကို ရွေး ချယ် နိုင်သည့် Autofocus Mode နှင့် မည်သည် နေရာ များ အား Focus လုပ် လိုသည်ကို ရွေးချယ် နိုင်သည့် အတိုကောက် အားဖြင့် ( AF-Area Mode ) ဟု ခေါ်သည့် Auto Focus Area Mode ဟူ ၍ နှစ်ပိုင်း ရှိပါသည်။\nAutofocus Mode တွင်-\nကင်မရာ Control Panel တွင် မြင်ရမည့် မြင်ကွင်း\nSubject ငြိမ်နေစဉ် ကင်မရာက အလို အလျှောက် Single-Servo ဖြင့် Focus လုပ်မည် ဖြစ်ပြီး သာမန် ရွှေ့ လျှားသည့် အချိန် တွင် Continuous-servo သို့ အလိုအ လျှောက် ပြောင်း ကာ Focus လုပ် ပေး သည့် Mode ဖြစ်ပါသည်။ ကင်မရာ Firmware က သူ့ ဟာ သူ ဆုံး ဖြတ်ကာ Focus လုပ် ပါ လိမ့် မည်။\nFocus Points များသည် တစ် ဘက် ဇယား ရှိ ပုံပါ Points များ အတွင်း ၌ ကင်မရာ Firmware ကဆုံးဖြတ်ပေးသကဲ့ သို့ ပြောင်းလဲ နေပါ လိမ့်မည်။\nSingle –servo AF\nလှုပ်ရှား မှု မရှိဘဲ ငြိမ်နေသည့် Subject ကို Single Point ဖြင့် Focus လုပ်ကာ ရိုက်သည့် Mode ဖြစ်ပါသည်။ လို သည့်နေရာ သို့ တစ်ဘက် ဇယား ကွက် ပါ အလယ် ရှိ Focus Point လေးကို ရွေ့ ယူ နိုင်ပါသည်။\nShutter-Release Button ကို တစ်ဝက် နှိပ်ထားပါက Focus Lock ဖြစ်သွားပါ လိမ့်မည်။ In-Focus Indictor ပြ ၍ Focus မိမှသာ Shutter-Release Button ကို အဆုံး နှိပ် နိုင် ပါလိမ့် မည်။\nရွှေ့လျှားနေသည့် Subject ကို ယင်း ရွှေ့ လျှား နေသည် နောက် လိုက် ကာ Focus လုပ် ပေးသည့် Continuous Focusing Mode ဖြစ်ပါသည်။ Shutter-Release Button ကို တစ်ဝက် နှိပ် ထားပါက ကင်မရာ သည် Predictive focus tracking စနစ် ဖြင့် ရွှေ့ လျှားနေ သည့် Subject ၏ နောက် သို့ လိုက်ကာ တောက်လျှောက် Focus လုပ်နေပါ လိမ့် မည်။ Focus မိသည် ဖြစ်စေ၊ မမိ သည်ဖြစ်စေ Shutter-Release Button ကို နှိပ် ကာ ရိုက် နိုင်ပါသည်။\nArea Mode တွင်မူ Niko D-7000 ၏ View Finder တွင် တွေ့ ရမည် မြင်ကွင်း ကို အောက် ပုံ တွင် ပြထားပါသည်။ D-7000 Manual တွက် ပါရှိသည့် ပုံ ကို ပြန် ရိုက်ကူး ဖေါ်ပြ ထားခြင်း ဖြစ်ပါသည်။\n- 9-Point dynamic –area AF, ( အပြေး ပြိုင် ပွဲ တွင် များစွာ မမြန် လှဘဲ ဦးတည်ရာ တစ်ဘက်ထည်း သို့ ပြေးနေသည့် သီးခြား Subject များ အားရိုက် ရန် သင့် လျှော်သည့် Mode ဖြစ်ပါသည်။)\n- 21-Point dynamic –area AF, ( ဘောလုံးပွဲ ကဲ့ သို့ ဦးတည်ရာ အမျိုးမျိုး သို့ မြန် ဆန် စွာ ပြေးနေသည့် Subject များ အားရိုက် ရန် သင့် လျှော်သည့် Mode ဖြစ်ပါသည်။)\n- 39-Point dynamic –area AF, (အလွန်လျှင် မြန်စွာ စွာရွှေ့လျှားနေသော ကြောင့် Frame လုပ်ရန် ခက်သော အရှိန် နှင့် ပျံသန်း နေသည့် ငှက် များကိုရိုက်ရန် သင့် လျှော်သည့် Mode ဖြစ်ပါသည်။)\nAF-C – Continuous Focusing လုပ်ရန်အတွက် အထက်ပုံ ပါ AF-S မှ လွဲ ၍ ကျန်သော Area Mode များ နှင့် တွဲသုံး နိုင်စေကာမူ အစိမ်းရောင်ဖြင့် အရောင် ချယ်ပြ ထားသည့် 9-Poins, 21-Points, 39-Points Area Mode များ နှင့် တွဲ သုံး ခြင်း သည် အမှား အနည်းဆုံး ဖြစ်ပါသည်။\nအထက်ပါ Dynamic Mode တွင် အထက်ပုံ တွင်သာ 9-Poins, 21-Points, 39-Points ပြထားစေကာမူ အမှန် တကယ် View Finder တွင် ကြည့် လျှင် Active ဖြစ်နေသော Point လှုပ် ရှားနေသည် ကိုပင် မြင်ရမည် ဖြစ်ပါသည်။\nအကြမ်း အားဖြင့် ဆိုရပါ မူ အရှိန် မြန်မြန် နှင့် ပျံသန်းနေသည့် အကောင် သေးသေး ငှက် များကို Auto Focus Mode, AF-C နှင့် AF Area Mode, 39-Point တို့ တွဲ သုံး သင့်ပါသည်။\nအကောင်ကြီးကြီး နှင့် ခတ် လေးလေး ပျံနေသည့် လင်းဒ ကဲ့သို့ ငှက်များ အတွက် မူ များ AF-Area Mode Point နည်းနည်း နှင့် လည်း သုံးနိုင်ပါသည်။\nကင်မရာ Setting မှာ မူ ပုံသေ ထားလေ့ မရှိကြပါ။ အခြေအနေပေါ် လိုက်ကာ စိတ်ကြိုက် Setting လုပ်လေ့ ရှိကြပါသည်။ အသိုက် အ၀င်အထွက် ရိုက်သော ပုံသေ Focus ဖြတ်ထားကာ Manual Focus ဖြင့် ရိုက်ကြသည့် အချိန် မျိုးတွင် မူ Background Distraction မရှိစေရေး အတွက် Aperture ကို မိမိ Lens ၏ အကျယ် ဆုံးသော Aperture ကို ဖွင့် ထားသူများ ရှိပါသည်။ မိမိ ရိုက် မည့် နေရာ မှ နေ၍ Sibject ၏နောက် ရှိ Background သည် လှပ ခြင်း ရှိမရှိ၊ Bokeh ရှိနေစေကာမူ တောက် ပနေသည့် အကွက်များ၊ ရုပ်ဆိုးသည့် အလွန် မဲနေသော အကွက် များရှိ နေခြင်း ရှိမရှိ ကြိုတင် စစ် ဆေး ထားရန် လိုပါသည်။\nကျွန် တော့် အနေနှင့် မူ Shuter Speed ကို 1/1600 မှ 1/2000 အတွင်း Priority ထားကာ ရိုက် ရာ တွင် lens သည် Focal Length အဆုံးဖြစ်သော 400mm ၌ ၄င်း အကျယ် ဆုံး ဖွင့် နိုင်သည့် f-5.6 ကို အလို အလျှောက် ဖွင့် ပြီးသား ဖြစ်ပါသည်။\n600mm, f-4 ကဲ့ သို့ Lens ကြီးများ မှာမူ Aperture Priority f-4 ဖြင့် ရိုက်သူများရှိပါသည်။\nမိတ်ဆွေ အချို့ ၏ နောက်ဆုံး ပေါ် Canon Full Frame ကင်မရာ များ အနေနှင့်မူ Shutter Speep 1/4000 အထိ ထားကာ ငှက် တောင်ပံ ဖြား အပါအ၀င် တစ်ကိုယ် လုံး ကို ပြတ်သား နေအောင် Freeze လုပ်ကြ ပါသည်။ တော်ရုံ တန်ရုံ Camera Shake နှင့် Focusing အမှား အယွင်း ကို လည်း ထိန်း နိုင်ရန် ဖြစ်ပါ သည်။\nကျွန်တော် အပါအ၀င် အချို့ သော မိတ်ဆွေ များက မူ ငှက် တောက်ပံ အဖြား လေး တွင် Motion Blur မျိုးလေး ဖြင့် ၀ါးနေသည့်ကို ကြိုက် သဖြင့် Shutter Speed ကို Shutter Priority 1/2000 ပတ်ဝန်း ကျင် တွင် ထားရိုက်ပါသည်။\nShutter Speed အတော် အမြန် နှုန်း ဖြင့် ရိုက်ရသည့်အတွက် ISO တင် ရိုက်ရန် လိုပါသည်။ အလင်းရောင် ကောင်းစွာ ရပါမူ ISO များစွာ တင်ရန် မလိုဘဲ အလင်းရောင် နည်းပါက Shutter Speed နှင့် လိုက်လျှော ညီထွေ ရှိသည့် ISO တင်ရန် လိုပါမည်။ နောက်ဆုံးပေါ် ကင်မရာ များ အနေနှင့် ISO 6400 လောက်တွင် Noise မရှိသည့် ပုံ များရနိုင်ပါသည်။\nအခြားသတိ ထား ရမည့် အချက် မှာ Subject ဖြစ်သော ငှက် သည် အလင်းရောင် တောက် နေသည့် ရေပြင် နေရာ နှင့် မှောင် ရိပ် ကျ နေသည့် ရေပြင်နေရာ တို့ တွင် ဖြတ်ကာ ပျံ သန်းပါက အလင်း/ အမှောင် ( Exposure ) ပြောင်း သွားနိုင် သည်ကို သတိ ပြု ရန် ဖြစ်ပါသည်။\nဧရိယာ 8mm ကိုသာ အဓိက ထားကာ တွက်ချက်သည့် Center Weighted Metering ဖြင့် ရိုက် စေကာမူ အောက် ပါပုံ ကဲ့ သို့ တောက်ပသည့် ရေပြင် နေရာ (A) တွင် ငှက် ဒိုက်ဗင် ထိုးဆင်းပါ က အလွန် လင်းသည် ဟု ကင်မရာ Firmware က ယူဆ ကာ Exposure ကို လျှော့ ချ လိုက်ပါသည်။ ထို အချိန် တွင် Subject သည် မိမိ လိုသည့် Exposure မှ Underexpose ဖြစ်သွားပါ လိမ့် မည်။\nမှောင်ရိပ်ကျ နေသည့် ရေပြင် နေရာ (B) တွင် ငှက် ဒိုက်ဗင် ထိုး ဆင်းပါ မူ မှောင် နေသည် ဟု ကင်မရာ Firmware က ယူဆ ကာ Exposure ကို တင်လိုက် လိုက်ပါသည်။ ထို အချိန် တွင် Subject သည် မိမိ လိုသည့် Exposure မှ Overexpose ဖြစ်သွားပါ လိမ့်မည်။\nထို့ ကြောင့် ငှက် ဒိုင်ဗင်ထိုး ဆင်း နိုင်မည် ဟု မိမိ မှန်း ထား နေရာ များ တွင် အစမ်း ရိုက်ကြည့် ကာ Exposure Compensation ကို ကြိုတင် ချိန် ထား ရန် လိုပါမည်။ ဤ နည်း မှာ ကျွန်တော် အနည်း ကပ် လေ့လာ ရသူ Mr. Lai ထံ မှ သင်ယူ ခဲ့ရသည့် အချက်များ ဖြစ်ပါသည်။\nFocus Tracking ဖြင့် ရိုက်ကူးခြင်း။\nယခု ရေးသား မည့် Focus Tracking ဖြင့် ရိုက်ကူးခြင်း နည်း အများ စုမှာ ငှက် နောက် သို့ Follow လုပ်ကာ ရိုက် သည့် နည်း Panning သဘော မျိုး ဖြစ်ပါသည်။ အခြားခြားသော ပုဂ္ဂိုလ် များ အနေနှင့်လည်း အမျိုးမျိုး သော နည်း များ ရှိ နိုင်ပါသည်။\nFocus Continuous Tracking ၏ အခြေ ခံ နည်း ဖြစ်သည့် -\n(၁) Frame တစ်ခု အတွင်း ၌ ရွှေ့ လျှားနေသည့် Subject ကို ရွှေ့ လျှား ရာ နေရာ အလိုက် ကင်မရာ Firmware က Subject နှင့် ကင်မရာ အကွာ အဝေးကို ထွက်ချက်ကာ အလို အလျှောက် Focus လုပ်ပေး သည့် နည်း နှင့်\n(၂) Subject နောက် သို့ ကင်မရာ Follow လုပ်ကာ ရိုက်သည့် Panning နည်း များ ရှိသည့် အနက် ဓါတ်ပုံ ပညာ ရှင်များ အနေနှင့် အခြေအနေပေါ် မူ တည် ကာ သန်ရာ သန်ရာ ရိုက်ကြပါသည်။\nပထမ နည်း မှာ Frame တစ်ခု အတွင်း ၌ သာ Tracking လုပ် ခြင်း ဖြစ်ပြီး ဒုတိယ နည်း မှာ ပျံ သန်းရာ လမ်း ကြောင်း တစ်လျှောက် လုံး ကို Tracking လုပ် သည့် နည်း ဖြစ်ပါသည်။ မိမိ ကြိုက် ရာ ကို လိုအပ် သကဲ့ သို့ ရိုက် နိုင်ကြပါသည်။\nအောက်ပါ နမူနာ ပုံ (၁) မှ (၈) အထိ ကိုကြည့်ပါက ပုံ-(၁) မှာ သစ် ကိုင်းပေါ် တွင် နားနေသည့် ငှက် ကို AF-C Continuous-servo AF ဖြင့် ရိုက်ရန် Nikon D3 Dynamic-(51) Point ဖြင့် ငှက် ကို Focus Mark လုပ် ထားခြင်း ကို နမူနာ ပြထားခြင်း ဖြစ်ပါသည်။\nငှက် ရေ ထဲ သို့ စ ၍ ထိုးဆင်း သည် နှင့် အမဲ ရောင် ပြထားသည့် Focus Area အတွင်း Mark လုပ်ထားသည် Subject ဖြစ်သော ငှက် ကို တောက်လျှောက် လိုက်ကာ Focus လုပ်နေပါ လိမ့်မည်။\nသို့ သော် Dynamic-(51) Point ဧရိယာ ပြင် ပ သို့ Subject လွန် သွား လျှင် မူ Panning သဘောမျိုး ဖြင့် နောက် ကနေ လိုက် ရိုက် ရပါမည်။ ပုံ-(၄) မှ ရေထဲ သို့ ထိုး ဆင်းသွားသည့် ပုံ- (၈) အထိ မှာ Focus 51 Points ကို ကျော် သွားပြီ ဖြစ်သည့် အတွက် Panning သဘောမျိုး ငှက် နောက် ကို လိုက် ကာ ရိုက် ထားသည့် ပုံ များ ဖြစ် ပါသည်။\nSubject ကို Tracking လိုက်ရာ တွင် Lens ကို Long Tele ဆွဲထားသည့် အတွက် ကင်မရာ View Finder မှ ငှက် ကို လိုက်ကြည့်ရန် အတော် ခက် ပါသည်။ ထို့ ကြောင့် သေနပ် ပစ်ရာ တွင် သုံးသည့် Red Dot Sight ကို သုံးကြပါသည်။ အချို့ လည်း View Finder မှ ပင် ချောင်း ကြည့် ကာရိုက်သူ အချို့ လည်း ရှိပါသည်။ အများစု မှာ အရပ် အခေါ် Range Finder ဟုခေါ်သည့် Red Dot Sight ကို သုံးကြ ပါသည်။\nအောက်ပါ ပုံ မှာ Red Dot Sight ကို D4ပေါ်တွင် တပ် ဆင် ထားသည့်ပုံ ဖြစ်ပါသည်။\nအောက်ပါ ပုံ များမှာ Focus Tracking ဖြင့် နားနေရာ မှ ရေထဲ ဒိုင်ဗင် ထိုးဆင်းပြီး တစ် ဘက် ကမ်း သို့ ပျံ သွား သည် ကို အဆင့် ဆင့် အနေအထားအလိုက် ရိုက် ထားသည့် နမူ နာ ပုံ များ ဖြစ်ပါသည်။\nပုံ-(၁) မှ (၈) အထိသည် သစ်ကိုင်းပေါ်တွင် နားနေရာ မှ ရေထဲ သို့ ဒိုင်ဗင် ထိုးဆင်းသည့် အနေအထားအမျိုးမျိုး တွင် ရိုက်ကူး ထား သော ပုံ များ ဖြစ်ပါသည်။\nပုံ-( ၄ )\nပုံ-( ၆ )\nပုံ-( ၇ )\nအောက်ပါ ပုံ -(၉) မှ (၁၅) အထိ ပုံ များ မှာ ရေ ထဲ မှ ပျံ ထွက် ကာ တစ်ဘက် ကမ်းသို့ ပျံ သွား သည် ကို နား သည့် နေရာ ရောက် သည် အထိ နောက် မှ Tracking လုပ်ကာ ရိုက် ထား သည့် ပုံ များ ဖြစ်ပါသည်။\nပုံ-( ၉ )\nပုံ-( ၁၀ )\nပုံ-( ၁၁ )\nပုံ-( ၁၂ )\nပုံ-( ၁၃ )\nပုံ-( ၁၄ )\nပုံ-( ၁၅ )\nပုံ-( ၁၆ )\nပုံ-(၁၆) သည် အထက်ပါ ပုံ-(၁) မှ ပုံ-(၁၅) အထိ ပုံ များကို အစ မှ အဆုံး Tracking လိုက် ထားသည် Diagram ပုံ ဖြစ်ပါသည်။ (A) သည် ငှက် နားနေသည့် နေရာ ဖြစ်ပြီး (B) သည် ရေထဲ ထိုးဆင်း သွားသည့် နေရာ ဖြစ်ပါ သည်။ (C) သည် ရေထဲ မှ ပျံ တက် သွားကာ နောက်ဆုံး ခြုံ ထဲ တွင် နား လိုက်သည့် နေရာ ဖြစ်ပါသည်။\nအတွေ့ အကြုံ အရ ဆိုရပါမူ ရိုက်ရ အနည်း ငယ် လွယ် သည့် နည်း မှာ ခတ် လှမ်း လှမ်း ရှိ ငှက် ကို Tele နှင့် ဆွဲ ရိုက်ခြင်း ပင် ဖြစ်ပါသည်။ ကင်မရာ နှင့် အလွန်နီးကပ် စွာ အမြန် ပျံ သည့် ငှက် များမှာ Frame ပေါ်တွင် တစ်စက္ကန့် ၏ ဆယ်ပုံ တစ်ပုံ ခန့် သာ ပေါ် လိုက် သဖြင့် ကင်မရာ Sensor အနေနှင့် Focus လုပ်ရန်အတွက် မှတ်သား ရန် အချိန် ပင် မရလိုက်နိုင်ပါ။\nအနည်း ငယ် လှမ်းသည့် Moving Target- Flying Subject ကို Long Tele ဖြင့် မိမိ Tracking လိုက် ရန် သင့်တော်သည့် Focal Length အတွင်း ဆွဲ ယူထားခြင်း ဖြင့် Flying Subject သည် Frame ထဲ တွင် အချိန် အနည်း ငယ် ပို ကြာကြာ ရှိနေသဖြင့် ကင်မရာ Sensor က အဆိုပါ Flying Subject ၏ ကနဦး ပုံ အား မှတ်သား ချိန် ပို ရ နိုင်ပါသည်။ Sensor က အဆိုပါ Flying Subject ကို မှတ်သား မိပြီဆို လျှင် ၄င်း၏ နောက် သို့ လိုက်ကာ ( Follow ) ရိုက်လျှင် Focus က မှတ်ထားသည့် Flying Subject ကို တောက် လျှေက် လိုက် ကာ Focus လုပ်နေ ပါ လိမ့် မည်။\nနားနေသည့် ငှက်များကို ရိုက်ကူးခြင်း။\nငှက် ဖြစ်စေ သားကောင်ဖြစ်စေ မည်သည့် Wildlife ကို မဆို ရိုက်သည့်အခါ မျိုး တွသ် Frame ထဲ ပြည့် အောင် ရိုက်ပါ ဟု Wildlife Photography ပညာရှင် များက ဆိုကြသည်။ ဆိုလို သည် မှာ Frame ထဲ တွင် အကောင်ကြီး နိုင်သမျှ ကြီးအောင် ရိုက်ပါဟု ဆိုလိုခြင်း ဖြစ်ပါသည်။\nအကောင်ကြီးကြီး ၊ Frame ပြည့်ပြည့် ရ ရန် Tele-Zoom Focal Length ရှည် ရှည် များ ဖြင့် ရိုက် နိုင်ပါသည်။ သို့ မဟုတ် Focal Length တိုတို Lens များဆိုပါ က လူက ငှက် သို့ မဟုတ် သတ္တ၀ါ အနီးသို့ တတ် နိုင်သမျှ ကပ်ပြီး ရိုက်ပါ ဟု ဆို လို ခြင်း ဖြစ်ပါ သည်။\nတောရိုင်း သတ္တ၀ါများ အား ဓါတ်ပုံ ရိုက်ရာတွင် ပုံကြီးကြီး ရ နိုင်ရန်အတွက် တတ်နိုင်သမျှ အနီးကပ် နိုင်သမျှ ကပ်ပါ ဆိုသည်မှာ မူ အားဖြင့် မှန်သော်လည်း လက်တွေ့ တွင် အလွန် မလွယ် သည့် ကိစ္စ ဖြစ်ပါသည်။\nငှက် အပါအ၀င် တော ရိုင်း သတ္တ၀ါ များသည် မြင်ရိုး မြင်နေကြ မြင်ကွင်း ၊ အခြေအနေ ၊ အနံ့ အသက် စသည် တို့ အနည်းငယ် မျှ ပြောင်းသွားလျှင် ထိုနေရာ ကို ရှောင်ဖယ် သွားပါတော့သည်။ လာနေကျနေရာ ကို မလာတော့ပါ။ ဥပမာ အားဖြင့် ကားလမ်းဘေး ဓါတ်တိုင်ပေါ်တွင် နားနေသည့် ငှက်သည် ကားပေါ် တွင် လူ များ အတော် နီးနီး ရှိစေကာ မူ ပျံ မပြေးကြပါ။ အစဉ်မြင်နေကျ ကျင့်သားရ နေသဖြင့် ဖြစ်ပါသည်။\nသို့ သော် ကားပေါ်မှ လူ ကား အောက်သို့ ဆင်း လိုက်သည်နှင့် ပျံ ပြေးလေ တော့သည်။ ထို့ အတူပင် ချောင်းကူး တံတား အနီး ရှိ သစ်ပင် ပေါ်ရှိငှက်သည် တံ တားပေါ်ရှိ လူ နှင့် နီးနေစေကာမူ ပျံ မပြေးပါ။ မြင်နေကြ ဖြစ်နေ၍ ဖြစ်ပါသည် သို့သော် လူ တံ တားအောက် ကို ဆင်းလိုက် သည့် နှင့် ပျံပြေးတော့ သည်။\nလက်တွေ့ ဘ၀ တွင် လိပ်ပြာ ကဲ့ သို့ အကောင် ပင် လူ အနား အကပ်မခံပါ။ ထို့ ကြောင့် Macro ရိုက်သည့် Photographer အချို့ သည် တော အုပ် ၊ သစ်ပင် တို့ နှင့်ရော ထွေး နေစေရတွင် စစ် ၀တ်စုံ ဆန်ဆန် Camouflage အ၀တ် အစားများ ၀တ်ကာ ပိုးကောင်း မွှားကောင် လေး များ အနား ကပ်ရန်ကျိုးစားသည် ကို မြင်ဘူး ကြပါ လိမ့် မည်။\nငှက် ရိုက်ရာ တွင် လူ အများစု နှင့် ရိုက်ပါက တစ်စုံ တစ်ဦး က အုပ် စု ရှေ့ သို့ ထွက်ကာ ငှက် အနားသို့ တိုး ကပ် သွားသည် ကို မကြိုက်ကြပါ။ အကြောင်း မှာ ငှက် ပျံ ပြေး သွားပါက ရိုက် ရ မည့် အခွင့် အရေး ဆုံး ရှုံး သွားနိုင် သော ကြောင့် ဖြစ်ပါသည်။\nအကောင်ကြီးကြီး နှင့် ခပ်လေးလေး ပျံသည့် ငှက်။\nအောက်ပါ Intermediate Egret, Gray Heron ကဲ့သို့ အကောင်ကြီးကြီး နှင့် ပျံသန်း ရာတွင် ခပ်လေးလေး ပျံ သည့် ငျက်များကို လည်း အထက်ပါ Tracking ဖြင့် ရိုက်ရပါမည်။\nလေ ထဲ တွင် ပျံ နေသည့် ငှက်ကို Focus Marking လုပ်ရာ တွင် မူ နား နေသည့် ငှက် ကို Focus Marking လုပ်ရသည် ထက် ခက်ပါသည်။ ပျံ နေစဉ် Subject ကို အမိ လိုက်၍ Focus ထောက် ၍ Mark လုပ်ရပါမည်။ သို့ မှသာ လျှင် Sensor က သူ မည်သည့် အရာ ကို Focus Tracking လုပ် ရမည်ကို လွယ် ကူစွာ သိပါ လိမ့်မည်။ ပို ၍ ကြိမ်းသေ သော နည်း ဖြစ်ပါသည်။ အကောင် ကြီး ပြီး ပျံ သန်း သည့် အရှိန် နှေး သဖြင့် အကောင်သေးပြီး မြန် သည့် ငှက် များထက် Focus Mark လုပ် ရ လွယ်ပါသည်။ သေးငယ် သော ငှက်များ လောက် ရိုက် ရမခက် သော ငှက် များ ဖြစ်ပါသည်။\nအကောင် အလတ်နှင့် အမြန်ပျံ သည့် ငှက် များ။\nအောက်ပါ Silver Gull, Little Heron ကဲ့သို့ ငှက် များမှာ မူ အကောင် အရွယ် အစား အလတ်နှင့် အမြန်ပျံ သည့် ငှက် များ ဖြစ် ကြပါသည်။ အထက်ပါ Gray Heron, Egret ကဲ့ သို့ ငှက်များ ထက်စာ လျှင် ရိုက် ရ အတန် ငယ် ခက် လာ သည့် ငှက်များ ဖြစ်ပါသည်။\nအကောင် သေးသေး နှင့် အမြန်ပျံ သည့် ငှက်။\nအောက်ပါ Copper Smith Berbat, Strok billed Kingfisher, White Throated Kingfisher ကဲ့သို့ အကောင် သေးသေး နှင့် အလွန် လျှင်မြန် စွာ ပျံ သည့် ငှက်များ မှာ မူ Tracking လိုက် ရ အတော် ခက် သည့် အထဲ တွင် ပါသည် ငှက် များ ဖြစ်ကြပါသည်။\nCopper Smith Barbet\nFrame Advance Rate.\nလျှင်မြန်စွာ ပျံနေသည့် ငှက်များကို ရိုက်ရာ တွင် Lens အရေးကြီးသကဲ့ သို့ ကင်မရာ ၏ Frame Advance Rate မြန်ရန် လည်း အရေးကြီးပါသည်။ သို့ မှသာ ပုံစံ အနေအထား လှသည့် ပုံ များရ နိုင်ပါသည်။ Frame Advance Rate နှေးသည့် ကင်မရာ များ နှင့်ရိုက် လျှင် မူ ကံကောင်း ပါက ပုံကောင်း တစ်ပုံ တစ်လေ ရနိုင်ပါ မည်။ အမြဲ တန်း ရ ရန် မျှော် လင့် ၍ မဖြစ်နိုင်ပါ။ Frame Advance Rate မြန် သည့် ကင်မရာ များ မှာ မူ ပုံပေါင်း များစွာကို Bracket လုပ်ကာ ရိုက်ပြီး စိတ် ကြိုက် ပုံ ကောင်း များကို ရွေးနိုင် ခြေ များစွာ ရှိပါသည်။\nအောက်ပါ ပုံ-(၃) ပုံ ကို အမြန်ဆုံ6းFrames / Second ဖြင့် ရိုက် နိုင်သည့် Nikon DX Format D 7000 ဖြင့် ရိုက် ထားခြင်း ဖြစ်ပါသည်။ ငှက် ကို Pre-Focused လုပ်ထားပြီး ၄င်း စ လှုပ် သည် နှင့် ရိုက် လိုက်စေကာမူ Frame Advance Rate နှေး သဖြင့် နောက်ဆုံးပုံ တွင် ငှက်၏ ခြေ ဖျား ကိုသာ မှီ လိုက်ပါသည်။\nပုံ- ( ၁ )\nပုံ- ( ၂ )\nပုံ- ( ၃ )\nအောက်ပါ Copper Smith Barbet ပုံ (၄) ပုံ ကိုမူ တစ်စက္ကန့် လျှင် (၉) ပုံ (9Frames / Second ) နှင့် ရိုက် နိုင်သည့် Nikon FX Format D3ဖြင့် ရိုက် ထားခြင်း ဖြစ်ပါသည်။\nအောက်ပါ Copper Smith Berbat သည် အထက်ပါ Little Heron ထက် အကောင်များစွာ သေး ကာ အလွန် မြန် သည့် ငှက် ဖြစ်ပါသည်။ သို့ ရာ တွင် Frame Advance Rate မြန် သောကြောင့် ငှက် အသိုက် မှ ခေါင်းပြူနေ သည့် အချိန် မှ လျှော ထွက်ကာ ပျံ သွားသည် အထိ ရိုက် Squence အလိုက် ရိုက်နိုင် ပါသည်။\nပုံ- ( ၄ )\nအထက်ပါ မှတ်စု ပါ အချက်များ အားလုံး မှာ အားလုံး မှန်သည် ၊ အဆိုပါ အတိုင်း လိုက် ရိုက် ရမည်ဟု ဆိုလိုခြင်း မဟုတ်ပါ။ ရိုက် နည်း မူကွဲ ပေါင်း မြောက်များ စွာရှိပါသည်။ ယခု ရေးသား ခဲ့သည်မှာ အမြန် ပျံ သည့် ငှက် များကို Tracking လိုက် ရိုက် ခြင်း နှင့် ပတ်သက်၍ ကျွန်တော် ဆည်းပူး မှတ်သား ခဲ့ သည်များ နှင့် အတွေ့ အကြုံ ကို မိတ်ဆွေ များထံ တတ် စွမ်း သမျှ မျှဝေသည့် သဘော သာ ဖြစ်ပါသည်။\nPosted by Soe Hlaing at 23:35\n(70) – Some Nikon Camera Test ဓါတ်ပံ...\n(71) – Tracking-Bird in Flight ...\n(72)– Tamron 150-600mm ဓါတ်ပုံပညာရပ...\nContent of the Country Road C O U N T R Y R ...


EX - ABSDF: မဆလစိတ်ဓါတ်က ရုန်းမထွက်နိုင်တဲ့ မြန်မာပြည်\nကျနော်တို့မြန်မာလူမျိုးတွေရဲ့ အကျင့်ကကြီးကြီးကျယ်ကျယ်ပြောတတ်ကြတယ်။ သခင်စိုးလက်ထက်က တည်းမာ့က်စ်ဝါဒကိုမြန်မာမှုပြုရာမှာလူနားမလည်နိုင်တဲ့ပုတ်လောက်ရှိတဲ့ဧရာမစကားလုံးကြီးနဲ့လူအထင် ကြီးအောင်ခက်ပဆိုတဲ့ပါဠိ စကားလုံးကြီးတွေကိုဆွဲယူလာကြတယ်။အမှန်တကယ်တော့ဖတ်ရတဲ့သူတွေ လူအများစုလည်းနားလည်ကြတာမဟုတ်ပါဖူး။များများနီတာနဲ့ရဲရဲနီတာသာကွာကြတဲ့ခေတ်မှာမာ့က်စ်က\nနိုင်ကြ မှာပါ။ သခင်စိုးကြီးကိုယ်တိုင်စီးပွားရေးကိုနက်နက်နဲနဲလေ့လာဖူးတယ်မထင်ပါ။ နားလည်ရင် Das Kapital ကို ရေးပြနိုင်ရမှာပေါ့။ သခင်စိုးကြီးကအနုပဋိလောမရုပ်ဝါဒဆို ပြီး\nDialectical Materialism ကိုဘာသာပြန်\nလိုက် တော့၊ ဘာမှန်းအသေအခြာမသိကြပေမဲ့ ဒို့ဆရာကြီးပြောတာမှန်တယ်ဆိုပြီးလိုက်ယောင် လိုက်ကြ တယ်လို့ပဲထင်မိတယ်။\nမာ့က်စ်က ပစ္စည်းမဲ့အာဏါရှင်စနစ်ကိုထူထောင်ရမယ်ပဲဆိုခဲ့တာပါ။ ဘယ်လိုထူထောင်ရမယ်ဆိုတာကိုအ\nသေးစိပ်မပြောနိုင်ခဲ့ပါ။ သူတို့မြင်နေတာက ပြင်သစ်တော်လှန်ရေးက ပဲရစ်ဘုံစနစ် (Paris Commune)။ တကယ်အကောင်အထည်ဖေါ်ခဲ့တာက လီနင်ပါ။\n၁၉၁၇ အောက်တိုဘာတော်လှန်ရေးကို အောင်မြင် အောင်ဦးဆောင်ခဲ့တာကလီနင်။ ဒါကြောင့်\nလီနင်က ဗဟိုဦးစီးစနစ်လို့ကြွေးကျော်ကြတဲ့ Democratic Centralization ကိုရေးပြခဲ့တာပါ။ ဒါကြောင့်\nမာ့က်စ်ဝါဒနဲ့ လီနင်ဝါဒ (Marxism & Leninism) ပေါင်းမှ ကွန်မြူနစ်စနစ်ဖြစ်လာတာပါ။\nအခုခေတ်မှာခေတ်စားနေတာက Representative Democracy လို့ခေါ်တဲ့ (ကိုယ်စားပြု) ဒီမိုကရေစီပါ။ ကိုယ်စားပြုဒီမိုကရေစီဆိုတာကပြည်သူတွေကမိမိကိုယ်စားလှယ်တွေကိုရွေးချယ်ခွင့်ရှိတဲ့ ဒီမိုကရေစီ။\nလီနင်တို့ယုံတဲ့ဒီမိုကရေစီက Participatory Democracy လို့ခေါ်တဲ့(ပါဝင်မှု) ဒီမိုကရေစီ။\nကွာဒါက လီနင်ရဲ့ဒီမိုကရေစီမှာ ပြည်သူတွေကထိုက်ရိုက်ရွေးချယ်ခွင့်မရှိဖူး။ ဦးဆောင်ပါတီက အာဏါရှင်စနစ်နဲ့အုပ်ချုပ်ပြီး ပါတီတွင်းခေါင်းဆောင်ကိုသာ၊ ပါတီကိုယ်စားလှယ်တွေကရွေးချယ်ခွင့်ပြုတဲ့ (ပါတီတွင်း)ဒီမိုကရေစီဖြစ်တယ်။ လီနင်က ဒီမိုကရေစီရှိအောင်အာဏါကိုပါတီဗဟိုကော်မီတီမှာ အပ်နှံထားပြီးဗဟိုကော် မီတီကမှပေါ်လစ် ဗျူရိုကိုရွေးချယ်စေဖို့ပါ။ ဒါကြောင့် “ဗဟိုဦစီး” လို့ခေါ်ကြတာပါလီနင်ကစေတာနာမှန်တယ်။ ဒါပေမဲ့လီနင်သေသွားတော့ စတာလင်တက်လာပြီး အာဏါအားလုံးကိုချုပ်ထိန်းလိုက်တာမို့တကယ်တော့ဗဟိုဦးစီးစနစ် ဆိုတာ\nပစ္စည်းမဲ့အမည်ခံ၊ ပါတီအမည်ခံထားတဲ့၊ လူတဦးအာဏါရှင်စနစ်လာဖြစ်တာပါပဲ။\nအာဏါသိမ်းပြိးပြီးတဲ့နောက်မှာ စစ်အာဏါရှင်စနစ်ကို တရားဝင်ဖြစ်စေဖို့\n၀ါဒရှိရ မှာမို့ ဦးချစ်လှိုင်ရေးထားတဲ့ မာ့က်စစ်ဝါဒကျမ်းကြီးကို ဗုဒ္ဓဘာသာနဲ့\nမဆန့်ကျင်အောင် ယောတော်ရှိလုပ်ပြီး မြန်မာ့ဆိုရှယ်လစ်လမ်းစဉ်ဆိုပြီးကြွေးကျော်လာတာပါ။ တကယ်တော့ဦးနေ၀င်းရော ဘယ်စစ်ဗိုလ်မှ ၀ါဒ ဆိုတာကို\nစိတ်လည်းမ၀င်စားကြပါဖူး။ နက်နက်နဲနဲလည်းနားမလည်ကြပါဖူး။ စစ်အာဏါရှင်စနစ်ကို တရား ၀င်အောင်ထိန်းကျောင်းပေးဖို့၊ ခွေးအသားကိုဆိတ်ဂေါင်းချိပ်ပြီး ဆိတ်သားဆိုပြီး ညာရောင်းတဲ့ပုံစံပါပဲ။\n(ထိန်းချုပ်) တဲ့စနစ်ပါပဲ။ ဆင်းရဲသားလူတန်းကောင်းစားရေးအတွက်ဆိုပြီး ပစ္စည်းမဲ့အာဏါရှင်စနစ်ကို ထူထောင်ပြီးစီးပွား ရေးအရအာလုံးကိုပြည်သူပိုင်သိမ်း၊ဆိုရှယ်လစ်အရင်းအနှီးကိုစုဆောင်းရမှာကိုး။ ဦးနေ၀င်းဟာနိုင်ငံရေးအာ ဏါကိုသာထိန်းချုပ်လိုသည်မဟုတ်၊ စီးပွားရေးအာဏါကိုလည်းထိန်းချုပ်ပြီး ဆန့်ကျင်သူနိုင်ငံရေးသမားတွေ တုပ်တုပ်မျှမလှုပ်နိုင်အောင်ထိန်းချုပ်ချင်သူကိုး။ အချိုကြိုက်သူ သကာရည်အိုးထဲကျသလို၊ဦးနေ၀င်းအကြိုက် အာလုံးကိုထိန်းချုပ်မှု (Total Control) ကို (ဗဟိုဦးစီးစနစ်)\nဒါကြောင့်ဦးနေ၀င်းဟာကွန်မြူနစ်တွေရဲ့ ဗဟိုဦးစီးစနစ်ကို မဆလပါတီမှာ ပုံတူကူးချခဲ့ပါတယ်။ ဦးနေ၀င်း\nအတွက်နိုင်ငံရေး အမြတ်ထွက်ခဲ့တာကတော့ ကွန်မြူနစ်တွေဟာ ဗဟိုဦးစီးစနစ်ဆိုတာနဲ့ အစုလိုက် အပြုံ လိုက်ဦးနေ၀င်းရဲ့မဆလပါတီကိုကူးပြောင်းလာကြတယ်။ မဆလပါတီမှာ ပထမတန်းစားကေတာတွေက စစ်သားတွေ၊ ဒုတိယတန်းစားကေတာတွေက ကွန်မြူနစ်တွေဖြစ်လာရတယ်။ နောက်ဆုံး\nဗမာပြည်ကြီးကို တက်ညီလက်ညီဖျက်စီးပစ်ခဲ့ကြတာ စစ်သားတွေနဲ့ ကွန်မြူနစ်တွေပဲဖြစ်တယ်။\nမာ့က်စ်ဟာ ရုပ်ဝါဒနဲ့ကြည့်တာဖြစ်တာကြောင့် ရုပ်ပိုင်းဆိုင်ရာပြောင်လဲမှုတွေ ဖန်တီးပေးရင် စိတ်ပိုင်းဆိုင်ရာ ပြောင်လဲမှုတွေဖြစ်မည်ရယ်လို့ထင်မှတ်ခဲ့တယ်။ နောက်ဆုံးတော့ လူသတ္တ၀ါဆိုတာ (အတ္တ)ကိုမကျော်နိုင် ပါဖူး။ဒါကြောင့် လူတွေစီက( ပိုင်ဆိုင်မှု) ကိုရုပ်သိမ်းပြီး(ပြည်သူပိုင်) ဆိုလိုက်တာနဲ့၊ (အတ္တ)ကိုရှင်သန် ခွင့်မပြုတော့ကြောင့်(ထုတ်လုပ်မှု) ကျဆင်းပြီး(ပစ္စည်း)တွေရှား၊ လူတွေ ဒုက္ခတွေ့ကြ ရတယ်။ ဗုဒ္ဓဘာသာအရ၊လူတွေဟာငါ့လင်၊ငါ့မယား၊ ငါ့သားသမီးဆိုတဲ့ (အတ္တ)ကိုမပယ်နိုင်လို့ (တဏှာ)ငြိပြီး (သံသရာ)လည်နေကြရတာမဟုတ်ပါလား။\nဒီလောက်အပယ်ရခက်တဲ့ (အတ္တ) ကို ရုပ်ပိုင်းဆိုင်ရာ ဖြည့်စည်းမှုတွေပေးပြီးဝါဒ မှိုင်းတိုက်လိုက်တာနဲ့ (လူ) တွေဟာစိတ်ပြောင်းပြီး အများအကျိုးဆောင်မဲ့ သူတော်ကောင်းတွေဖြစ်လာမှာတဲ့လား။ နောက်ဆုံးတော့ မာ့က်စ်ကစိတ်ကူးယဉ်သမား။\nဦနေ၀င်းက (အာဏါ)ကိုချုပ်ကိုင်ချင်သူ။ ဦးဘငြိမ်ကမာ့က်စ်စစ် (Marxist) ၀ါဒီ။ ဦးဘငြိမ်ကတွေ့တွေ့သမျှ၊ ရှိရှိသမျှ၊ပြည်သူပိုင်သိမ်းပြီး ဗမာ့စီးပွားရေးကို ဇွတ်အဓမ္မဆိုရှယ်လစ် လမ်းကြောင်းအပေါ် တင်ခဲ့ကြတယ်။ ။ဖေးမကူညီသူက ကုန်သွယ်ရေးဝန်ကြီးဗိုလ်မှူးချုပ်တင်ဖေ။ ဗိုလ်မှူး ချုပ်တင်ဖေရဲ့ နိုင်ငံရေးဆရာက ဆိုရှယ်နီဦးကိုကိုကြီး။ဦးဘငြိမ်က ဦးကိုကိုကြီးတို့နဲ့အတူဆိုရှယ်နီ/ပမညတ တွေ။\nနောက်ဆုံးတော့ အာဏါလိုချင်သူဦးနေ၀င်းရဲ့ အဆုံအဖြတ်ပါပဲ။\nနိုင်ငံတိုင်းမှာ ဗဟိုဦးစီးစနစ် ကြောင့်လူတွေရဲ့စိတ်ဓါတ်တွေဟာ ယိုယွင်းပျက်စီးလာ တတ်ကြတယ်။ ဆိုဗီယက်မှာပဲဖြစ်ဖြစ်၊ တရုတ်ပြည်မှာပဲဖြစ်ဖြစ်၊ မြန်မာပြည်မှာပဲဖြစ်ဖြစ် ၊\nပုံသဏ္ဍန် သာ ကွဲပြားခြားနားနိုင်တယ်။ အတွင်းစိတ်နေစိတ်ထား အနှစ်သာရကတော့\nအတူတူပါပဲ။ အဲဒါကတော့အတွင်း (အတ္တစိတ်) ပိုကြီးထွားလာတယ်၊ အဂတိလိုက်စားတဲ့ စိတ်ပိုကြီးထွားလာပါကြတယ်။\nအကြောင်းကဒီလိုပါ…. နိုင်ငံရေးအရ ဗဟိုဦးစီးစနစ်ဟာ အာဏါရှင်စနစ်ကို ထူထောင်ဖို့ရာ (ထိန်းချုပ်မှု)\nကို တင်းကြပ်ရပါတယ်။ အာလုံး ပါတီဦးဆောင်မှုကိုနာခံကြရပါတယ်။ ပါတီကို (အသိ) ပေးကြရပါတယ်။\nပါတီ ကခွင့်မပြုရင် အိမ်ထောင်ပြုခွင့်ပင်မရကြပါ။ ဒါပေမဲ့ နောက်ဆုံးတော့ ဒီ (ထိန်းချုပ်) မှုမှာ\n(အာဏါ) ဆိုတာ (လူ)တဦးတစ်ယောက်ရဲ့ လက်ထဲရောက်သွားရတာပါပဲ။ ဆိုဗီယက်မှာ စတာလင်။ တရုတ်ပြည်ကြီးမှာမော်စီတုံး။ ပါတီ ရဲ့အလိုဆိုတာ ။ ဒီအာဏါရှင်ကြီးတွေရဲ့ (အလို)လာဖြစ်တာပါပဲ။ ဒီလူတွေကိုဖါးပြီးဒူးထောက်တဲ့ သူတွေကို ချီးမြှောက်တယ်။ ဒီလူတွေကို ဆန့်ကျင်တဲ့သူတွေဆို အဖမ်းခံ၊အနှိပ်စက်ခံရပြီး၊တချို့ဆိုအသတ် တောင်ခံကြရတယ်။ မြန်မာနိုင်ငံမှာတော့ ဗိုလ်ချုပ်ကြီးနေ၀င်းကို သိမ့်သိမ့်တုန်အောင်ကြောက်ကြရတယ်မ ဟုတ်ပါလား။\nပကဓိ အာဏါဟာ အာဏါရှင်ကြီးတွေစီမှာ ရှိကြပေမဲ့ အာဏါဆိုတာ ဆင့်ကဲဆင့်ကဲဆင်းသက်လာတာကိုး။ ဗဟိုဦးစီးစနစ်မှာ အာဏါရှင်စနစ်နဲ့အတူ၊ဆိုရှယ်လစ်စီးပွားရေးစနစ်ကိုပါကျင့်သုံးကြပြန်တော့၊ ဗဟိုဦစီးစနစ် ကိုကျင့်သုံးတဲ့ နိုင်ငံတိုင်းမှာ ပစ္စည်းတွေရှား ၊ ဖြန့်ဝေမှု ကမောက်ကမနဲ့၊ နောက်ဆုံး ဆီဆန်ဆား ကအစ လူသုံးကန်ုပစ္စည်းမှန်သမျှကို ခွဲတန်း (ရာရှင်) စနစ်နဲ့ ဝေပေးရတဲ့\nဘ၀ရောက်ရတာပဲ။ ဒီဝေပေးတဲ့ အာဏါ ဟာ အောက်ဆုံး ရပ်ကွက်အဆင့်မှာဆို မဆလခေတ်က ရပ်ကွက်လူကြီးတွေစီရောက်၊ ပါတီလူကြီးဆိုသူ တွေစီရောက်လာတာပဲမဟုတ်လား။ ဆီလေးတပိဿာ၊ ဆန်လေးတပြည်နှစ်ပြည်ရဖို့၊ တနေကုန်တန်းစီကြ၊ မဲဖေါက်ဝေတော့လည်း ဘယ်သူပေါက်တယ်ထင်သလဲ၊ ရပ်ကွက်လူကြီးတွေရဲ့ အမျိုးတွေပဲလေ။\nရှားပါးမှု နဲ့ (အာဏါ) ပေါင်းစပ်ပေးလိုက်တော့ (လဘ်) ယူမှုဆိုတာပေါ်ပေါက်လာရတော့တာပဲ။\nအာလုံးကို ထိန်းချုပ်ထားတော့ ဘာလုပ်လုပ်ခက်ကုန်တာပေါ့။ ဘာလုပ်လုပ် ရပ်ကွက်ကောင်စီက ထောက်ခံစာလိုလာတယ်လေ။ ဒီတော့ ရပ်ကွက်လူကြီးတွေကို မျက်နှာချိုသွေးရ၊ လ္ဘက်ရည်တိုက်ရနဲ့ နောက်ဆုံး လက်မှတ် တစ်ဆောင်ဘယ်လောက်ဆိုတဲ့ လဘ်ပေးစနစ်ပေါ်လာရတယ် မဟုတ်ပါလား။\nမြန်မာနိုင်ငံမှာထင်ပဲလား။ စာရေးသူရဲ့ဖခင်ဦးကျော်ငြိမ်းကိုဆိုဗီယက်ကွန်မြူနစ်ပါတီခေါင်းဆောင် ကရူးရှက် က ဆိုဗီယက်ကိုလာလေ့လာဖို့ဖိတ်ပြီး၊ (၃)လတိတိ၊ ဆိုဗီယက်တခွင်ပြဲပြဲဆင်အောင်လိုက်ပြပါတယ်။ ခရူး ရှက်ကကွန်မြူနစ်စနစ်ကြီးအောင်မြင်နေပုံကို ခေါ်ကြွားတာပါ။ မြင်ခဲ့ရတာကနိုင်ငံတော်ဧည့်သည်ဆိုသူတွေ ကိုဖန်းပြပြီး၊ ပြည်နယ်ခေါင်းးဆောင်တွေ သုံးဖြုန်းဇိမ်ကျနေတာကိုတွေ့ခဲ့ရတယ်။ ဗဟိုဦးစီးစနစ်ရဲ့ အာဏါ ကြောင့်ရှားပါးမှုရဲ့ ရလဒ်တွေလေ။ ဖခင်ကြီးကိုတရုတ်တွေကလည်း (၃)လ လိုက်ပြတာကြောင့် ဗဟိုဦးစီး စနစ်ရဲ့ လက်တွေ့အနိဌါရုံတွေကို ကိုယ်တွေ့ရှုမြင်ခဲ့ရပါတယ်။\nအာလုံးရှားပါးလာတော့ (လူ) ဆိုတာ (လူ့) သဘာဝအရ (အတ္တ) စိတ်များလာကြတာပါပဲ။ အားလုံးရှားပါး လာကြတော့ (အပြင်) မှာဈေးကောင်းရတော့ ပစ္စည်းတွေကို နဲနဲဝေ များများ (အပြင်) ထုတ်ရောင်းကြတော့ (မှောင်ခို) ဈေးကွက် ဆိုတာပေါ်ပေါက်လာရတယ်။ (လူ) ရှိသ၍ စားဝတ်နေရေးဆိုတာရှိတာပဲ။ ဒါကြောင့် (လူ) ရှိရင် (လူသုံးကုန်) ပစ္စည်းဆိုတာလိုတာပဲ။ အရင်က မြန်မာနိုင်ငံမှာမြန်မာနိုင်ငံသားတွေ သုံးဖို့ မြန်မာ တွေကိုယ်တိုင်ထုတ်ခွင့်ရတော့ မြန်မာတွေထုတ်၊ မြန်မာတွေသုံး၊ မြန်မာတွေအလုပ်ရ၊ မြန်မာတွေစားနိုင် သောက်နိုင်ချောင်လယ်ခဲ့ကြရတယ်။ ဦးနေ၀င်းနဲ့ ဦးဘငြိမ်တို့ရဲ့ ဆောင်မမှုနဲ့ လုပ်ငန်းတွေပြည်သူပိုင် အ သိမ်းခံရတော့၊ လူတွေပိုင်ဆိုင်မှုဆုံးရှုံးခဲ့ရတယ်။ အစိုးရဆိုတာ စီးပွားရေးနားလည်ကြတာမှ မဟုတ်တာ။ ဒါကြောင့် လုပ်ငန်းတွေရှုံး၊ ကုန်ကြမ်းမရတော့ စက်ရုံတွေပိတ်ရတော့ ပစ္စည်းတွေရှားပါးလာတပေါ့၊။ ပစ္စည်း တွေရှားလာပေမဲ့ (လူ) ဆိုတာ အသက်ရှင်ဖို့၊ ကြံဖန်ရတော့တာပေါ့။ ဒီတော့ မြန်မာနိုင်ငံက ကြောက်သံ ပတ္တမြားစတဲ့ အဖိုးတန်သဘာဝသံယာဇာတတွေထိုင်းနိုင်ငံကို ရောက်ကုန်ပြီး ထိုင်းနိုင်ငံက လူသုံးကုန် ပစ္စည်းတွေ ၀င်လာပြီး ကြားက အစိုးရအာဏါပိုင်တွေ ဂိတ်ကြေးကောက်ခွင့်ရတဲ့ (မှောင်ခို) စနစ်ကြီး၊ ကြီးထွားခဲ့ရတယ်။\nယနေ့ ဂလိုဖယ်လိုင်ဇေးရှင်းခေတ်ရောက်မှာ Outsourcing\nလို့ခေါ်တဲ့ (ထုတ်လုပ်မှု) ကိုတခြားနိုင်ငံပို့ တာ ခေတ်စားလာခဲ့ရတယ်။ ဦးနေ၀င်းနဲ့ဦးဘငြိမ် တို့က ရှေးပဝေသဏီကတည်းက မိမိတို့နိုင်ငံမှာ အောင်မြင် နေတဲ့ (ထုတ်လုပ်မှု) ကို ဆိုရှယ်လစ်စနစ်နဲ့ ဖျက်စီးပြီး (ထိုင်း) နိုင်ငံကိုမောင်းထုတ်ခဲ့တယ်။ ရင်နာစရာ ကောင်းတာက မြန်မာနိုင်ငံသားတွေမှာ ပစ္စည်းတွေရှားပါးဆင်းရဲဒုက္ခပင်လယ်ဝေနေကြပေမဲ့ မသုံးလို့မရ၊ မစားလို့မရ၊ ထွက်ပြေးလို့မရခဲ့ကြတာပါ။ ဒါကြောင့်ထိုင်းတွေထုတ်သမျှ၊ ထိုင်းတွေပေးသမျှ ကို (လက်ခံ) ခဲ့ရတယ်။ ငြင်းပယ်ခွင့်မရှိခဲ့ဖူး။ တရုတ်ပြည်ကြီးရော ကုလားပြည်ပါ ဆိုရှယ်လစ်ဆင်းရဲထွင်းဝဲထဲမှာနစ် လျှက်ဆဲ။ ဒါကြောင့် မြန်မာနိုင်ငံသားတွေ အားကိုစရာ ထိုင်းနိုင်ငံပဲရှိခဲ့တယ်။ ဒါကိုအင်္ဂလိပ်လို Captured Market ထွက်မပြေးနိုင်တဲ့ဈေးကွက် ၊ ချည်ပြီးတုတ်ပြီးဈေးကွက် လို့ခေါ်ပါတယ်။ တနည်းအားဖြင့် ထိုင်း တွေ ပြုသမျှ မြန်မာနိုင်ငံသားတွေ (ခံ)ဖို့ပဲရှိတာပေါ့။ ဦးနေ၀င်းနဲ့ဦးဘငြိမ်တို့ရဲ့ အာဏါရူးမှုနဲ့ မိုက်မဲကြောင့် ဗမာတွေထိုင်းတွေရဲ့ စီးပွားရေးကျွန် (စ) ဖြစ်ခဲ့ရတယ်။ မျိုးချစ်စိတ်နဲ့ကြည့်ရင် ၊ ရင်နာစရာပါ။\nဦးနေ၀င်းမတိုင်ခင် ပါလီမန်ဒီမိုကရေစီခေတ်မှာ ဆိုရှယ်လစ်ခေတ်ကို ဒီမိုကရေစီ နည်းနဲ့သွားတာမို့ ပြည် သူတွေကို ကျောခိုင်းလို့မရ။ အာဏါရှင် မဆလ ခေတ်လို ပြည်သူတွေကို ဗိုလ်ကျနိုင့်ထက်စီးနင်း လုပ် ၍ မရ။စီးပွာေးရးမှာလည်း Commanding Heights လို့ခေါ်တဲ့ စီးပွားရေးအချက်အခြာချတဲ့၊အရင်အနှီးများ ဖြစ် တဲ့ ဘဏ်တွေ၊ ပို့ဆောင်ရေးတွေ၊ ဆက်သွယ်ရေး၊ လျှပ်စစ် ထုတ်လုပ်ရေးတွေကို အစိုးရက ကိုင်ထားပေမဲ့ လူသုံးကုန်ထုတ်လုပ်ရေးကိုတော့ ပုဂ္ဂလိကလက်ထဲမှာ ထဲ့ ထားတာကြောင့် စက်ရုံတွေပေါ်လာတယ်၊ ၊ လုပ်ငန်းတွေပေါလာတယ်၊ လူသုံးကုန်ပစ္စည်းတွေ လွယ်လွယ် ကူကူဝယ်လို့ရတယ်။ နောက်ဆုံး (လုပ်ငန်း) တွေရှိလာတော့ အလုပ်သမားတွေ၊ (လူ)တွေ (အလုပ်)ရကြတာပေါ့။ ဒီလိုစီးပွားရေးကို အစိုးရတ၀က်၊ ပုဂ္ဂလိ ကတ၀က် စီးပွားရေး (MixedEconomy) လို့ခေါ်ပါတယ်။\nအဲဒီခေတ်က မြန်မာနိုင်ငံဟာ အရှေ့တောင်အာရှမှာ အလားအလာအရှိဆုံးနိုင်ငံလို့သတ်မှတ်ကြရတယ်။ မင်္ဂလာဒုံလေဆိပ်ဟာ ဂျပန်နိုင်ငံပြီးရင် ဒုတိယအကောင်းဆုံးလေဆိပ်။ အရှေ့တောင်အာရှမှာ ကမ္ဘာ့လေ ကြောင်းတွေဆုံရာဟာ မြန်မာနိုင်ငံ။ အဲဒီခေတ်က ထိုင်းနိုင်ငံက ဒေါင်မောင်းလေဆိပ်ဟာ ပါမွှားအဆင့်ပဲရှိ ပါသေးတယ်။ ပွင့်ကောင်းငံပြာရည်ဟာ အဆင့်မြင်စက်မှုလက်မှုငန်းကြီး၊ အဟာရရှိဖို့အတွက် ကုလသမဂ္ဂ က ပွင့်ကောင်းပုဇွန်ကို နေပူလှမ်း၊ အမှုန့်လုပ်ပြီး အာဖရိကကိုတင်ပို့ဖို့လုပ်နေနိုင်ပြီ။ မြန်မာနိုင်ငံဟာ (ဆန်) တင်ပို့မှုမှာထိပ်က။ ဟံသာအေး၊ ခေတ်အကြိုက် နိုင်လွန်ဆိုတာ စံကျိန်မှီ အထည်တွေ၊ စိန်မောင်ဘီစကွပ် ကို ထိုင်းနိုင်ငံကိုတင်ပို့နေရပြီ။\nပါလီမန်ဒီမိုကရေစီခေတ် နိုင်ငံတော်စီးပွားရေးကို တာဝန်ယူရတဲ့ ဒုဝန်ကြီးချုပ် (စီးပွားရေး) ဦးကျော်ငြိမ်းရဲ့ အရှေ့မှာ ထိုစဉ်ကထိုင်းအာဏါရှင် ဖီပွန်စွန်ကရိုင်း ကဗမာပြည်ကြီးတိုးတက်တာကြည့်ပြီး သူ့ဝန်ကြီး တွေကို ငါတို့ထိုင်းတွေ ဗမာတွေကိုမမှီတော့ဖူးဆိုပြီး စိတ်ဆိုးပြီးကြိမ်းမောင်းဖူးတယ်။ အခုတော့ မြန်မာတွေ ထိုင်းရဲ့ ကောင်းစားရေးအတွက် စီးပွားရေးကျွန်ခံနေရပြီ။ ရင်နာစရာ…..\nဦးနုဦးဆောင်တဲ့ ပါလီမန်ဒီမိုကရေစီခေတ်မှာ မြန်မာနိုင်ငံဟာ နိုင်ငံရေးမှာလည်း ဖက်မလိုက်ကြားနေအုပ်စု ကိုတည်ထောင်သူ (၅)နိုင်ငံမှာပါဝင်ခဲ့တဲ့နိုင်ငံ၊ တရုတ်-ကုလားပြဿနာဖြစ်တော့ ဦးနုကကြားလူအဖြစ်ဖြေ ရှင်းပေးခဲ့ရတယ်။ ကမ္ဘာ့နိုင်ငံရေးဇာတ်ခုံမှာခေါင်းဆောင်။ ဦးနုအစိုးရဟာလူတဦး\nတိုက်တလုံ-ကားတစီး-ငွေ ရှစ်ရာ ဆိုတဲ့ပြည်တော်သာစီမံကိန်းကို အကောင်အထည်ဖေါ်ဖို့ကြိုးစာခဲ့တယ်။\nဒါပြည်သူတွေအတွက် ရည်စူးတာပဲ။ ရန်ကင်းတိုက်ခန်းစီမံကိန်းဆိုတာလည်း တကယ်တော့ လူတွေတတ်နိုင်အောင် အဆင့်အတန်းတစ်ခုနေနိုင်အောင် စီမံပေးခဲ့တဲ့ ၊ ယ္ခုခေတ်စကားနဲ့ ဆို ဒါဟာ (ဈေးနဲအိမ်ရာစီမံကိန်း) ပါပဲ။ ဒါတွေ အာလုံးဟာဒီမိုကရေစီဘောင်အတွင်းက\nညီမျှ မျှတတဲ့ဆိုရှယ်လစ်စနစ်ကိုသွားမယ်ဆိုတဲ့ ဆိုရှယ်ဒီမိုကရက် ရဲ့ ပြည်သူအတွက်ရည်မှန်းချက်ပါပဲ။ သာမာန်လူတစ်ယောက်နားလည်အောင်ပြောရရင် ဆိုရှယ်ဒီမိုကရက် ဆိုတာ ဆိုရှယ်လစ်စနစ်ကို လူလိမ္မာနည်းနဲ့ ညင်ညင်သာသာသွားလိုတယ်၊ ဒီမိုကရေစီနည်းအရ လူတွေက အစိုးရကိုရွေးချယ်လို့ အစိုးရဖွဲ့ခွင့်ရရင် လူအများ နဲ့ ဆင်းရဲသားတွေအတွက် အကျိုးပြုမဲ့ စီမံကိန်တွေချ ပြီး ပြည်သူအများကို အကျိုးပြုချင်တယ်။ တဖြည်းဖြည်းချင်းတိုးတက်မှုကိုရေ့ရှုတယ်။\nမာ့က်စ်စစ် (Marxist) ဆိုရှယ်လစ် တွေကတော့ ပြည်သူအတွက်ဆိုပြီး နိုင်ငံရေးအာဏါကိုအရင်ယူ၊ ပစ္စည်း မဲ့အာဏါရှင်စနစ်ကိုထူထောင်၊ ပြီးတော့မှ အာဏါနဲ့ အားလုံးပြည်သူပိုင်သိမ်း၊ ပြည်သူ့နံမည်သုံးပြီး အားလုံး ကိုထိန်းချုပ်တဲ့စနစ်ပဲ။ တနည်းအားဖြင့် လူမိုက်စရိုက်နဲ့ အားလုံးငါတို့ပြောတာနားထောင်၊ အားလုံးအတွက် ဆိုရှယ်လစ်စနစ်ကိုထူထောင်မယ်ဆိုပြီး ပြည်သူအားလုံးကို နားရိုက်ပါးရိုက်တရွပ်တိုက်ဆွဲခေါ်တဲ့ (လူမိုက်) နည်းပါပဲ။\nပစ္စည်းမဲ့လို့သာပြောကြတာ ၊ ဘယ်ကွန်မြူနစ်နိုင်ငံမှ တကယ်အလုပ်သမားအကျိုး ။ လယ်သမား အကျိုးကို ဆောင်ရွက်ခဲ့ကြတယ် မရှိခဲ့ဖူးပါဖူး။ အလုပ်သမား ၊ လယ်သမား အကျိုးကို တကယ်ကိုယ်စားပြုမဲ့ အဖွဲ့ အစည်းတွေနဲ့သမဂ္ဂတွေလည်းမရှိပါဖူး။ ကွန်မြူနစ်ပါတီ အလိုကျ ခေါင်းညှိပ်ကြရတဲ့ ကွန်မြူနစ်ပါတီ သြဇာ ခံ ပုတ်သင်ညိုတွေချည်းပါပဲ။ အလုပ်သမား၊လယ်သမားတွေတကယ်အရေးဆိုနိုင်တာလစ်ဖရယ် ဒီမိုကရက် နိုင်ငံတွေနဲ့ ဆိုရှယ်ဒီမိုကရက် နိုင်ငံတွေပဲရှိကြပါတယ်။\nပါလီမန်ဒီမိုကရေစီခေတ်မှာ သတင်းသမားတွေဟာ နိုင်ငံရေးခေါင်းဆောင်တွေ ကိုဝေဖန်နိုင်ရုံမက တချို့ဆို ဆိုဆဲကြဆိုကြရုံမက ၊ မမှန်မကန်လုပ်ကြံဇာတ်တွေပါ ချဲ့ထွင်ပြီး ကိုယ်အလိုမရှိတဲ့နိုင်ငံရေးသမား တွေကို တိုက်ခိုက်ခဲ့ကြသေးတယ်။ ဆိုရှယ်လစ်ဒုဝန်ကြီးချုပ်သခင်တင်ကို ၎င်းရဲ့ရန်ဖက်နိုင်ငံရေးသမားတဦး က၊ မိန်းမငယ်တဦးကို ဖလက်ကာယ လုပ်ပါတယ်ဆိုပြီး လိမ်ညာရေးတာကို သိက္ခာရှိတဲ့သတင်းစာတိုက် တွေ က မတဲ့ပေးဖူး ၊ ကွန်မြူနစ်သတင်းတိုက်တွေကတဲ့ပေးခဲ့လို့ အကျည်းတန်း တဲ့ သတင်းစာတိုက်ရိုက် ပွဲတွေ ဖြစ်ခဲ့ရကြောင်း ၀န်ကြီးချုပ်သခင်နု ကသူ့ရဲ့ တာတေစနေသားမှာဖေါ်ပြခဲ့ပါတယ်။\nဦးနေ၀င်းတက်လာပြီး စစ်အစိုးခေတ်ထောက်လျှောက် သတင်းစာလွပ်လပ်ခွင့်ဆိုတာ မရှိခဲ့ပါဖူး။ ဆိုရှယ် လစ်နဲ့ ကွန်မြူနစ်နိုင်ငံတွေမှာ ပါတီဝါဒဖြန့်ချီရေးဌါနတွေက ပဲသတင်းစာနဲ့ စာနယ်ဇင်းတွေကိုထိန်းချုပ်ထား ခဲ့ပါတယ်။ ဦးနေ၀င်းကို အကျိုးပြုသွားခဲ့တဲ့ သတင်းသမားတွေဟာ ဘယ်သူလို့ထင်ပါသလဲ။ ကွန်မြူနစ် သတင်းသမားတွေပါပဲ။\nဒါကြောင့် ပြန်စမ်းစစ်ကြည့်ရင် ၊ အောင်မြင်တဲ့ တိုးတက်တဲ့ ကွန်မြူနစ်နိုင်ငံ၊ ဆိုရှယ် လစ်နိုင်ငံဆိုတာ ကမ္ဘာ မှာရှိပါသလား၊ လွပ်လပ်တဲ့ ကွန်မြူနစ်နိုင်ငံ၊ ဆိုရှယ်လစ်နိုင်ငံဆိုတာရှိပါသလားဆိုတာကို စာဖတ်သူ များ ပြန် မေးကြည့်ကြပါ။ ဆိုဗီယက်ပြည်ထောင်စုကြီးပြိုကွဲခဲ့ရသလို ၊ကွန်မြူနစ်တရုတ်ပြည်ကြီးလည်း အရင်းရှင်နိုင်ငံ အဖြစ် ဘ၀ပြောင်းခဲ့ရပေပြီ။ တရုတ်ပြည်ကြီးကွန်မြူနစ်ဆိုတာ အာဏါမလွှပ်ချင်လို့ ဆိပ်ခေါင်းဆက် ချိပ် ထားတာပါ။ လက်ရှိတရုတ်စနစ်ကို နိုင်ငံတော်ကဦးစီးသော အရင်းရှင်စနစ် State Capitalism လို့ခေါ် ပါတယ်။\nကမ္ဘာမှာအအောင်အမြင်ဆုံး၊ လူနေမှုအဆင့်အတန်းအမြင့်ဆုံနိုင်ငံတွေဟာ ဆိုရှယ်လစ်စနစ်ကို ဒီမိုကရေစီ နည်းနဲ့ သွားမယ်ဆိုတဲ့ စကင်ဒီနေဗီးယန်း (Scandinavian) လုိ့ခေါ်တဲ့ ဆိုရှယ်ဒီမိုကရက်တစ်နိုင်ငံတွေပါပဲ။ ဥရောပမြောက်ပိုင်းက နော်ဝေး၊ဒိန်ဒမတ်၊ဆွီဒင်နိုင်ငံတို့ကိုဆိုတာပါ။ ဒီနိုင်ငံတွေမှာ Universal Health လို့ခေါ်တဲ့ လူတိုင်းဆေးကုသမှုကို အစိုးရကတာဝန်ယူတယ်။ အလုပ်မရှိရင်၊ အလုပ်လက်မဲ့အကျိုးတွေ ခံစားခွင့်ရှိတယ်။ လောကဓံတရားကြောင့် ဒုက္ခတွေ့ရင် ၊ လူတွေလမ်းပေါ်မရောက်ရအောင်အစိုးရက အကူ အညီပေးတယ်။ ခလေးတိုင်း စာသင်ခွင့်ရှိအောင် အစိုးရက ပညာရေးအတွက်တာဝန်ယူတယ်။ ဒီအခွင့် အ ရေးတွေရအောင် အလုပ်ရှိသူတွေဟာ အစိုးရကို အခွန်များများဆောင်ရတယ်။\nဒီနိုင်ငံတွေမှာ စီးပွားရေးကို ပုဂ္ဂလိကလက်ထဲမှာထဲ့ထားတဲ့အတွက်၊ အရင်းရှင်စနစ်ရဲ့ ဈေးကွက်စီးပွားရေး ကို ကျင်သုံးတဲ့အတွက် စီးပွားရေးအရအောင်မြင်တယ်။ ထုတ်ကုန်တွေပေါတယ်။ လဘ်စားမှုနဲ့ မတရားမှု မရှိစေဖို့ အစိုးရက ဒေါ်စုခဏခဏပြောနေတဲ့ Rule of Law ဥပဒေစိုးမိုးရေး ကိုတည်ဆောက်ထားတယ်။ ဒီမိုကရေစီရှိမှ ဥပဒေစိုးမိုးရေးဆိုတာရှိတာကိုး။ ဥပဒေစိုးမိုးရေးရှိမှ ဈေးကွက်စီးပွားရေးဆိုတာ အောင်မြင်ဖို့ များတာကိုး။\nဒီနေရာမှာ စာဖတ်သူများကိုသိစေချင်တာကဈေးကွက်စီးပွားရေးစနစ်ဆိုတာ က (လောဘ) ကို (တွန်းအား) အဖြစ် အသုံးပြုပေမဲ့ လူတိုင်းမျှမျှတတ ပြိုင်နိုင်ဖို့..(ဥပဒေ) ဆိုတာရှိရပါမယ်။ ထို့ပြင် (မတရားမှု) တွေ (အစွန်း) ရောက်မှုတွေမရှိရလေအောင်အစိုးရက regulation လို့ခေါ်တဲ့ (ထိန်းကြောင်းမှု) တွေရှိရပါတယ်။ ဒီအချက်တွေ ပြည့်စုံဖို့ရာ ဒီမိုကရေစီလွပ်လပ်ခွင့်ရှိရပါမယ်။ ဆိုရှယ်ဒီမိုကရေစီက ဒီမိုကရေစီကိုလက်ခံတဲ့ အတွက် ဒီမိုကရေစီရှိတယ်။ ဒါကြောင့် ဈေကွက်စီးပွားရေးရှင်သန်ခွင့်ရပါတယ်။\nအရင်းရှင်စီးပွားရေးက ဆိုတာ (ငွေ) နဲ့ (အမြတ်) ကိုပဲ ရှာပေးတာပါ။ ဒါကြောင့် အရင်းရှင်စနစ်ဆိုတာ ချမ်းသာမှုကိုဖေါ်ထုတ်တဲ့ ..Wealth Creation လို့အများက နားလည်ကြပါတယ်။\nအရင်းရှင်စနစ် နဲ့ တာဝန်က (ငွေရှာ) ဖို့ပဲ… Wealth\nDistribution လို့ခေါ်တဲ့ (ချမ်းသာမှု) (မျှဝေ) ခြင်းဟာ အစိုးရရဲ့ တာဝန်သာဖြစ်တယ်။\nဒါကြောင့် ဆိုရှယ်ဒီမိုကရက်တစ် စနစ်မှာ အစိုးရက အခွန်များများကောက်ပြီး အများအကျိုးရှိမဲ့ ပရိုဂမ်တွေ ကိုဖေါ်ဆောင်ပေးပါတယ်။\nဒီလိုဖေါ်ဆောင်ရာမှာ မာ့က်စ်စစ်ဆိုရှယ်လစ်တွေလို အာဏါရှင်စနစ်ကိုသုံးပြီး အဓမ္မသိမ်း၊ အဓိမ္မဖြန့်ဝေတဲ့ စနစ်ကို မသုံးပဲ လိမ်လိမ်မာမာလေး အများအကျိုးရှိမဲ့ ပရိုဂမ်တွေကို တဖြည်းဖြည်းချင်းဖေါ်ထုတ်သွားတဲ့ စနစ်ဟာ ဒီမိုကရက်တစ်ဆိုရှယ်လစ်စနစ်ပါပဲ။\nဗမာပြည်ရာဇ၀င်ကို အသေးစိပ်လေ့လာပြီး၊ အနုလုံ ပဋိလုံ သုံးသပ်ရင် ဗိုလ်ချုပ်အောင်ဆန်း၊ ဦးနု၊ ဦးကျော် ငြိမ်းတို့အားလုံးနောက်ဆုံရည်မှန်းတာဟာဒီဆိုရှယ်လစ်စနစ်ပဲလို့ သုံးသပ်လို့ရမယ်ထင်ပါတယ်။ဘာကြောင့် လဲဆိုတော့ ဒီသုံးယောက်လုံးဟာ မျှတမှုကို လိုလားတဲ့သူတွေဖြစ်တာကြောင့် ဆိုရှယ်လစ်စနစ် ကိုယုံကြည် ကြတယ်။ သို့သော် ဗိုလ်ချုပ်အောင်ဆန်းတို့ဟာ မျှတမှုရှိတဲ့ ဆိုရှယ်လစ်နိုင်ငံကိုထူထောင်ရာမှာ ဒီမိုကရေစီ လမ်းကြောင်းအတိုင်းလျှောက်ကြဖို့ ဆုံးဖြတ်ကြလို့သာ ဒီမိုကရေစီရဲ့ အနှစ်သာရဖြစ်တဲ့ (ရွေးကောက်ပွဲ) နဲ့ အစိုးရတည်ဆောက်ဖို့ရွေးချယ်ကြတာပေါ့။\n၀န်ခံတာ မ၀န်ခံတာ တပိုင်း၊ နောက်ဆုံး ဆိုရှယ်လစ်စနစ်ကို ဒီမိုကရေစီ နည်းနဲ့ ဖေါ်ဆောင်ချင် တယ်ဆိုရင် ဒီနည်းပဲရှိပါတယ်။\nအဲဒါကတော့ ဆိုရှယ်ဒီမိုကရက်တစ်စနစ်ပါပဲ။ ဆိုရှယ်လစ်စနစ်ကို အတင်းအဓမ္မနည်းနဲ့ ဇာတ်ကြမ်းတိုက်မှသာ မာ့က်စ်စစ်ဖြစ်သွားရမှာကိုး။ စာရေးသူအသေအခြာပြောရဲတာကတော့ ဗိုလ်ချုပ် အောင်ဆန်းသာ မာ့က်စစ်ဖြစ်ခဲ့ရင်၊ မြန်မာနိုင်ငံဟာ အရှေ့တောင်အာရှမှာ အစောဆုံးကွန်မြူနစ်နိုင်ငံဖြစ် လာမှာပေါ့။\nဗိုလ်ချုပ်အောင်ဆန်းဟာ ငယ်ရွယ်သူတို့သဘာဝအတိုင်း သူ့ခေတ်သူ့အခါက အလွန် ခေတ်စားတဲ့ မာ့က်စ် ၀ါဒ ကို စိတ်ဝင်စားခဲ့တာအမှန်ပဲ။ တိုင်းတပါးကလူမျိုးခြားတွေက မိမိတို့နိုင်ငံကိုသိမ်းပိုက်ထားပြီး၊ တရုတ် ကုလားတွေကစီးပွားရေးအရ ထိပ်ကချုပ်ကိုင်ထားတဲ့ ခေတ်မှာ ပစ္စည်းမဲ့တွေဖိနှိ်ပ်မှုကို ထွန်းလှန်းကြ၊ တော် လှန်ကြဆိုတဲ့ (စကား) တွေကိုဘယ်လူငယ်တွေ နားဝင်မချိုဘယ်နေနိုင်ကြပါ့မလဲ။ နားမယောင်ပဲနေနိုင်ကြ ပါ့မလဲ။\nအမှန်ကသခင်အောင်ဆန်းရဲ့ အမျှော်အမြင်ရှိမှုကြောင့် ကွန်မြူနစ်ဆဲလ်စဖွဲ့ဖြစ်ခဲ့တာပါ။ သခင်လှဖေ (ဗိုလ်လက်ျာ) နဲ့ သခင်သိန်းဖေ(မြင့်) တို့အိန္ဒြိယမှာစာသွားသင်ကြတော့ သခင်အောင်ဆန်းက ကွန်မြူနစ် ဆဲလ်ဖွဲ့နိုင်အောင် အဆက်အသွယ်ရှာဖို့မှာလိုက်တယ်။ အဲဒီအချိန်မှာအိန္ဒြိယမှာ ကွန်မြူနစ်ပါတီ တည်ထောင် ပြီးပြီ။ အဲဒီအချိန်မှာ ကွန်မီကွန်လို့ခေါ်တဲ့ ကမ္ဘာ့ကွန်မြူနစ်အဖွဲ့အစည်းက ကမ္ဘာ့ကွန်မြူနစ် ပါတီတွေ ကိုချုပ် ကိုင်ထားတယ်။ ကွန်မီကွန်ကို၊ စတာလင်ကချုပ်ကိုင်ထားတယ်။ တရုတ်ကွန်မြူနစ်ပါတီတောင်၊ ကွန်မီကွန် အကူ အညီနဲ့ဖွဲ့တာမို့ မော်စီတုံးခမြာ စတာလင်ရဲ့ ချုပ်ကိုင်မှုအောက်မှာ လိမ့်နေအောင်ခံရရှာတယ်။ ကုလား ကွန်မြူနစ်ပါတီကကွန်မြူနစ်တွေက ကွန်မီကွန်ကို အကြောင်းကြားတယ်။ကွမ်မီကွန်ဖွဲ့စည်းပုံအရမြန်မာနိုင်ငံ ဟာစင်ကာပူပိုင်နက်မှာရှိတယ်။ ဒါကြောင့်ကုလားစည်းရုံးရေးမှူးဟာ စင်ကာပူကိုဝင်ပြီးမှ မြန်မာနိုင်ငံကို ရောက်လာရတယ်။\nသခင်သိန်းဖေတို့ (စ)ဆက်သွယ်ခဲ့တာကြောင့် ဒီကလပ်စည်း စဖွဲ့ဖို့စည်းရုံးရာမှာ သခင်သိန်းဖေဟာ အဓိက အခန်းက ပါဝင်ခဲ့ပေမဲ့ သခင်သိန်းဖေဟာ စိတ်ထင်ရာလုပ်တတ်တဲ့ ဥါဉ်ရှိတယ်။ ဒါကြောင့်တချို့က ထိန်းမရ သိမ်းမရသိန်းဖေလို့ခေါ်ကြတယ်။ နိုင်ငံရေးရှုပ်ထွေးနေတဲ့ အချိန်မှာသခင်သိန်းဖေဟာ ဘယ်သူ့မှမတိုင်ပင်ပဲ နိုင်ငံရေးသမားကြီးနဲ့သွားတွေ့တယ်လို့ဆိုကြတယ်။တချို့ကဦးစောလို့ဆိုကြတယ်။တချို့ကဦးပုလို့ဆိုကြ\nတယ်။ ဒါကြောင့် သခင်သိန်းဖေဟာ ဒီစဖွဲ့တဲ့ ကွန်မြူနစ်ဆဲလ်မှပါခွင့်မရှိတော့ဖူး။ သခင်သန်းထွန်းကတော့ လယ်သမားအဖွဲ့အစည်းတွေနဲ့ အလုပ်ရှုပ်နေတာနဲ့ မပါဖူးလို့ဆိုကြတယ်။ သခင်သန်းထွန်းနောက်ဆုံးနေ့ စာအုပ် မှာသခင်သန်းထွန်းက အဲဒီဆဲလ်ဖွဲ့စည်းစဉ်က မပါခဲ့တာကို နောင်တရကြောင်းပြောဆိုတယ်လို့ဖတ် လိုက်ရတယ်။ ကိုအောင်ဆန်း၊ ကိုလှဖေ (ဗိုလ်လက်ျာ)၊ သခင်စိုး၊ ရဲဘော်ဘတင်(ဂိုရှယ်)၊ သခင်ဗဟိန်း နဲ့ တချို့ပါခဲ့ ကြတယ်။ သခင်အောင်ဆန်းးက အတွင်းရေးမှူးနေရာယူတယ်။\nသခင်အောင်ဆန်းပါဝင်ခဲ့တာကို အမှူးပြုပြီး ကွန်မြူနစ်တွေက ဒီဆဲလ်ဖွဲ့စည်မှုကို နံမည်လိုချင်တာနဲ့ ဒါကို ပထမအကြိမ်ကွန်ကရက်ဆိုပြီး အတင်းအမွှန်းတင်ကြသလို ၊ သခင်အောင်ဆန်းဟာ ကွန်မြူနစ်ပါဆိုပြီး အ တင်းတံဆိပ်ကပ်နေကြတာပါ။ သခင်အောင်ဆန်းက ဒို့ဗမာအစည်းအရုံးမှာလည်း အတွင်းရေးမှူး ၊ ဒေါက် တာာမော်နဲ့ ဒို့ဗမာအစည်းအရုံးတို့ မဟာမိတ်ပြုဖွဲ့ထားတဲ့ အဖွဲ့မှာလည်းအတွင်းရေးမှူး။ဒါကြောင့် ဆဲလ်ဖွဲ့ တာကလွဲလို့ဘာမှ မလုပ်နိုင်ခဲ့ကြပါဖူး။ ဒါကိုဗိုလ်ချုပ်ကဂျပန်တော်လှန်ရေးးအပြီးမှာ ဟံသာဝတီသတင်းစာ နဲ့ ပေးတဲ့ သတင်းစာအင်တာဗျုး မှာရှင်းပြေခဲ့သလို၊ ဗ်ိုလ်လက်ျာလည်းရေးပြခဲ့ပါတယ်။ လူငယ်သဘာဝ စူး စမ်းတာနဲ့ ယုံယုံ ကြည်ကြည်၊\nကွန်မြူနစ်စစ်စစ်ဖြစ်ကြတာချင်းမတူကြပါဖူး။ ပြင်သစ်စစ်ဗိုလ်ချုပ်တဦးက စပြောခဲ့ပြီး ကမ္ဘာ ကျော်ခဲတဲ့ စကားရှိပါတယ်။\n“အသင်ဟာအသက်(၂၀) မှာကွန်မြူနစ် မဖြစ်ရင် ၊ အသင်ဟာ နှလုံးသားမရှိ ပါတဲ့။ သို့သော်အသင်ဟာ အသက် (၄၀) မှာ ကွန်မြူနစ်ဖြစ်နေသေးတယ်ဆိုရင်၊ အသင်ဟာ ဦးဏှောက် မရှိပါတဲ့ ”…\nဗိုလ်ချုပ်အောင်ဆန်းဟာ ဦးဏှောက်ရှိတဲ့အတွက်၊ အစကနဦးမှာ ကွန်မြူနစ်ဝါဒကိုစိတ်ဝင်စားလေ့လာခဲ့ပေ မဲ့ လေ့လာမှုအားများလာတဲ့အခါ၊ မာ့က်စ်ဝါဒရဲ့ အာဏါရှင်စနစ်ကို လက်မခံတာဖြစ်လာပုံရပါတယ်။ ဒီလို ဘာကြောင့်ဆိုရသလဲဆိုတော့ကာ…\nဦးသိန်းဖေမြင့်ရေးတဲ့ “ကျော်ငြိမ်း” စာအုပ်အမှာစာမှာ ဦးကျော်ငြိမ်းက ဂျပန်ခေတ်မှာ ရုံးလာတိုင်း ဂျပန် ကင်ပေတိုင်တွေနှိပ်စက်မှုကြောင့် အော်သံတွေကြားနေရတော့ (အာဏါရှင်) စနစ်ကိုစက်ဆုတ်ရွံမုန်းလာ တယ်လို့ရေးပြခဲ့တယ်။ မတတ်သာလို့ ဂျပန်တွေနဲ့ ပေါင်းနေရတယ် ။ ဗိုလ်ချုပ်တို့လို မျိုးချစ်လူငယ်တွေ ဘယ်လောက်ခံစားရမလဲဆိုတာကိုသာ စာဖတ်သူများစဉ်းစားသာကြည့်ကြပါတော့။\nဂျပန်ခေတ်မှာ အိန္ဒြိယကို ရှောင်ပုန်းမယ်လုပ်ပြီးမှ သခင်တင်မြရဲ့ အကြံပေးချက်အရ လှည့်ပြန်လာပြီး မြေအောက်လှုပ်ရှားမှုလုပ်ပြီး ဂျပန်ကိုတော်လှန်ရေးလုပ်ရင်း ကွန်မြူနစ်ပါတီထောင်ပြီး စည်းရုံးလှုပ်ရှား နေတာက သခင်စိုး။ ဒါကြောင့်ထိုစဉ်အချိန်က ပြိုင်ဖက်မရှိတဲ့ ကွန်မြူနစ်ခေါင်းဆောင်ကသခင်စိုး။ သခင် သန်းထွန်းတောင် သခင်စိုးစီခွင့်ပန်ပြီး ကွန်မြူနစ်ပါတီဝင်ခဲ့ရတာပါ။ အဖိအနှိပ်ခံရလေလေ၊ လူငယ်တွေ အဖို့ပစ္စည်းမဲ့တော်လှန်ရေးဆိုတာ ကြားလို့ကောင်းလေပေါ့။\nအာဏါရှင်စနစ်ဆိုတာ ဘယ်ဦးထုပ်ပဲဆောင်းဆောင်း (အနှစ်) ကတော့ အတူတူပါပဲ။\nပစ္စည်းမဲ့အာဏါရှင်ပဲဖြစ်ဖြစ်၊ စစ်အာဏါရှင်ပဲပဲဖြစ်ဖြစ်၊ ဖက်ဆစ်အာဏါရှင်ပဲဖြစ်ဖြစ် (အနှစ်) ကတော့ အတူတူပါပဲ။\nအာဏါရှင် (လူ) တဦးရဲ့ စိတ်ကြိုက် (အမိန့်) အတိုင်း (ပြည်သူ) တွေကနားထောင်ဖို့ပါပဲ။\nနောက်ဆုံး နိုင်ငံရေးစနစ်နဲ့ ၀ါဒတွေကို ကျကျနန လေ့လာရင်…. ဒီ (အသိ) ..ဒီကောက်ချက်ကို (တွေ့) ရှိလာကြရမှာပဲ။\nဗိုလ်ချုပ်ဟာ နိုင်ငံရေး (အသိ) အလွန်မြင့်မားပြီး လေ့လာအားကောင်းတဲ့..ခေါင်းဆောင်ကောင်း တစ် ယောက်မို့ ဒီနောက်ဆုံး ကောက်ချက် (Conclusion) တွေ့ရမှာပါပဲ။ ဗုဒ္ဓကျင့်စဉ်ကို ကျင့်ရင်နောက်ဆုံး သစ္စာ (၄) ပါးကိုပဲတွေ့ရမှာ သေခြာသလိုပေါ့…..\nစာရေးသူကတော့ ဒါကြောင့် ဗိုလ်ချုပ်အောင်ဆန်း ဒီမိုကရေစီကိုသက်ဝင်ယုံကြည်လာတယ်လို့ထင်မိတယ်။\nဗိုလ်ချုပ်အောင်ဆန်းဟာလူသိများထင်ရှားတဲ့ လွပ်လပ်ရေးဖခင်ကြီးတစ်ယောက်ဖြစ်လာတာရယ်၊ ဗိုလ်ချုပ် ဆိုရှယ်လစ်ဖြစ်တာရယ်ကြောင့် ကွန်မြူနစ်တွေရော ၊ ဗိုလ်ချုပ်နေ၀င်းရဲ့ (မဆလ) ဆိုရှယ်လစ်တွေက ဗိုလ် ချုပ်အောင်ဆန်း နံမည်သုံးပြီး သူတို့အတွေးအခေါ်ကို (ညာ) ရောင်းကြတာပါ။ အမှန်က သူတို့ ယုံကြည်တာ က ဗဟိုဦးစီးစနစ်ရဲ့ အာဏါရှင်စနစ် ဆိုရှယ်လစ်။ ဗိုလ်ချုပ်အောင်ဆန်းလျှောက်ခဲ့တဲ့လမ်းကြောင်းက ဒီမို ကရေစီနည်းအရ ဆိုရှယ်လစ်စနစ်။ လွပ်လွပ်စွာရွေးချယ် ရှိတဲ့ ဒီမိုကရေစီ ဆိုရှယ်လစ်စနစ် နဲ့ အာဏါရှင် ဆိုရှယ်လစ်စနစ် တို့ မိုးနဲ့မြေကွာခြားလှပါတယ်။\nလူတွေအများကတော့ ဗိုလ်ချုပ်လိုချင်တာ ဆိုရှယ်လစ် ဆိုတာပဲ (သိ)ကြတယ်။ ခွဲခြား (မသိ) ကြဖူး\nခုလို ရာဇ၀င်ချီပြီး တင်ပြရတာက၊ ဗိုလ်ချုပ်နေ၀င်း ရဲ့ မုံလာဥ ဆိုရှယ်လစ် (မဆလ) လမ်းစဉ်ဆိုတာကို ဗိုလ်ချုပ်အောင်ဆန်းတံဆိပ်ကပ်ကြလွန်းလို့ ၊အများနားလည်အောင် တင်ပြရခြင်းပါ။\nဗိုလ်ချုပ်သာ ကွန်မြူနစ်ဖြစ်ခဲ့ရင်..စာရေးသူအမြင်အရ၊ မြန်မာနိုင်ငံဟာ အရှေ့တောင်အာရှမှာ အာဏါရတဲ့ ပထမဦးဆုံးကွန်မြူနစ်နိုင်ငံလာဖြစ်မှာပေါ့။ ဂျပန်တော်လှန်ရေးပြီးမှာ ဗိုလ်ချုပ်အောင်ဆန်းရဲ့ (အရှိန်) ဟာ အလွန်ကြီးမားနေပြီပဲ။ ဗိုလ်ချုပ်ပြီးရင်အရှိန်အကြီးမားဆုံးကကွန်မြူနစ်တွေပဲ။ ဗိုလ်ချုပ်သာ ပစ္စည်းမဲ့အာဏါ ရှင်စနစ်သည်သာ (အဖြေ) လို့ဆုံးဖြတ်ခဲ့ရင်၊ သခင်စိုး၊သခင်သန်းထွန်းတို့နဲ့ (ပေါင်း) ခဲ့ရင်၊ ဘယ်သူတွေ ကွန်မြူနစ်တွေကို ယှဉ်နိုင်တော့မှာလည်း။ ဗိုလ်ချုပ်ကသာ ကွန်မြူဟစ်ဟေ့လို့ (ရွေးချယ်) လိုက်ရင်၊ (ကြွေးကျော်) လိုက်ရင် ၊ သိသိမသိသိ လိုက်ကွန်မြူနစ်ကြမှာသေခြာတာပေါ့။ တနိုင်ငံလုံးရဲရဲနီ သွားမှာပေါ့ တိုင်းပြည် ကံကောင်းချင်တော့ ဗိုလ်ချုပ်အောင်ဆန်း အခြေံယုံ ကြည်တာက (ဒီမိုကရေစီ)။ ရိုးရိုးဒီမိုကရေစီ မဟုတ်ဖူး။ ကိုယ်စားပြုဒီမိုကရေစီ (Representative Democracy) ကိုပါ။ ဒါကြောင့် ဗိုလ်ချုပ်ဦးဆောင်တဲ့ ဖဆပလ က ပြည်သူတွေကိုကိုယ်စားပြုမဲ့ ပါလီမန်အမတ်တွေကို ရွေးချယ်တဲ့ ပါလီမန်ရွေးကောက်ပွဲစနစ်ကို လက်ခံခဲ့ တာပေါ့။ ဒီ..ရွေးကောက်ပွဲဟာ၊ ဒို့ဗိုလ်ချုပ်ဘာကိုယုံသလဲဆိုတာက ပြသလိုက်တဲ့ အကောင်းဆံုးသက်သေ တခုပါပဲ။\nဗိုလ်ချုပ်အောင်ဆန်းဟာ (အာဏါရှင်) သမားလား၊ ဒီမိုကရေစီကို ယုံကြည်တဲ့ (ဒီမိုကရက်တစ်) သမားလား ဆိုတာ၊ ဒီမှာ လယ်ပြင်မှာဆင်သွားသလို၊ ထင်ထင်ရှားရှားတွေ့မြင်နေရပါပြီ။\nငယ်ငယ်ရွယ်ရွယ်အရွယ်မှာ (အချစ်) ဆိုတာကို နားမလည်ပဲ စိတ်ကစားတာကို အင်္ဂလိပ်လို (Infatuation) လို့ခေါ်ပါတယ်။တကယ်အချစ်ကိုတွေ့တာမဟုတ်ပါ။ဗိုလ်ချုပ်ဟာလည်းငယ်ငယ်ရွယ်ရွယ်အရွယ်မှာ ကောင်း မယ်ထင်လို့ နိုင်ငံရေးစိတ်ကစားမိတာပါ။Political Infatuation လို့ပြောနိုင်ပါတယ်။ ဒါကိုကွန်မြူနစ် တွေက ဒို့ကိုချစ်၊ ဒို့ကိုချစ်တယ်ဆိုပြီး ဇွပ် ပဏါဝင်ယူနေကြတာပါ။ ဗိုလ်ချုပ်တကယ်ရွေးခဲ့တဲ့ အချစ်က၊ ကိုယ်စားပြု ဒီမိုကရေစီပါ။\nဗိုလ်ချုပ်သာ ကွန်မြူနစ်ဖြစ်ခဲ့ရင်..စာရေးသူအမြင်အရ၊ မြန်မာနိုင်ငံဟာ အရှေ့တောင်အာရှမှာ အာဏါရတဲ့ ပထမဦးဆုံးကွန်မြူနစ်နိုင်ငံလာဖြစ်မှာပေါ့။ ဂျပန်တော်လှန်ရေးပြီးမှာ ဗိုလ်ချုပ်အောင်ဆန်းရဲ့ (အရှိန်) ဟာ အလွန်ကြီးမားနေပြီပဲ။ ဗိုလ်ချုပ်ပြီးရင်အရှိန်အကြီးမားဆုံးကကွန်မြူနစ်တွေပဲ။ ဗိုလ်ချုပ်သာ ပစ္စည်းမဲ့အာဏါ ရှင်စနစ်သည်သာ (အဖြေ) လို့ဆုံးဖြတ်ခဲ့ရင်၊ သခင်စိုး၊သခင်သန်းထွန်းတို့နဲ့ (ပေါင်း) ခဲ့ရင်၊ ဘယ်သူတွေ ကွန်မြူနစ်တွေကို ယှဉ်နိုင်တော့မှာလည်း။ ဗိုလ်ချုပ်ကသာ ကွန်မြူဟစ်ဟေ့လို့ (ရွေးချယ်) လိုက်ရင်၊ (ကြွေးကျော်) လိုက်ရင် ၊ သိသိမသိသိ လိုက်ကွန်မြူနစ်ကြမှာသေခြာတာပေါ့။ တနိုင်ငံလုံးရဲရဲနီ သွားမှာပေါ့ တိုင်းပြည် ကံကောင်းချင်တော့ ဗိုလ်ချုပ်အောင်ဆန်း အခြေံယုံ ကြည်တာက (ဒီမိုကရေစီ)။ရိုးရိုးဒီမိုကရေစီ မဟုတ်ဖူး။ ကိုယ်စားပြုဒီမိုကရေစီ (Representative Democracy) ကိုပါ။ ဒါကြောင့် ဗိုလ်ချုပ်ဦးဆောင်တဲ့ ဖဆပလ က ပြည်သူတွေကိုကိုယ်စားပြုမဲ့ ပါလီမန်အမတ်တွေကို ရွေးချယ်တဲ့ ပါလီမန်ရွေးကောက်ပွဲ စနစ် ကိုလက်ခံခဲ့ တာပေါ့။ ဒီ..ရွေးကောက်ပွဲဟာ၊ ဒို့ဗိုလ်ချုပ်ဘာကိုယုံသလဲဆိုတာက ပြသလိုက်တဲ့ အကောင်း ဆုံးသက်သေ တခုပါပဲ။\nတကယ်တော့ ဗိုလ်ချုပ်အောင်ဆန်း ရွေးခဲ့တဲ့ လမ်းက\n၁. ပါတီစုံ ဒီမိုကရေစီ စနစ်\n၂. စီးပွားရေးအရ Mixed economy လို့ခေါ်တဲ့ အစိုးရ၊ပုဂ္ဂလိက ပိုင်ဆိုင်မှုရှိမယ်\n၃. လူ့အခွင့်အရေးတွေကို အာမခံ တဲ့စနစ်\nဗိုလ်ချုပ်နေ၀င်းရဲ့ မဆလ စနစ်က\n၁. တပါတီ အာဏါရှင်စနစ်\n၂. စီးပွားရေးအရ အစိုးရပိုင်ဆိုင်မှုသာရှိတဲ့ မာ့က်စ်စစ်စီးပွားရေးစနစ်\n၃. ဘာလူ့အခွင့်အရေးမှ မရှိတဲ့ တပါတီအာဏါရှင် စနစ်\nတကယ်စဉ်းစားကြည့်ရင် ၊ ဗိုလ်ချုပ်အောင်ဆန်းရွေးခဲ့တဲ့ စနစ် နဲ့ ဗိုလ်ချုပ်နေ၀င်းရွေးချယ်ခဲ့တဲ့ မဆလ စနစ်တို့ ဟာ တောင်နဲ့မြောက်ပမာ အလှမ်းဝေးကြပါတယ်။\nတကယ်တော့ ဗိုလ်ချုပ်နေ၀င်းရွေးချယ်ခဲ့တဲ့ မဆလ လမ်းစဉ်ဆိုတာ ကွန်မြူနစ်စနစ်ပါပဲ၊ ဗုဒ္ဓဘာသာနိုင်ငံ ဖြစ်တဲ့အတွက်၊ ကွန်မြူနစ်တွေလို ဘာသာမဲ့ မကြေငြာရဲလို့. ပတ်ဝန်းကျင်နဲ့ အညမည ဖြစ်တယ်ဆိုတဲ့ စကားလုံးကို ဆွဲယူလာတာပါ။\nကွန်မြူနစ်နဲ့ကွာတာနောက်တခုက…ကွန်မြူနစ်အာဏါရှင်စနစ်မှာ အာဏါရှိတဲ့ ပါတီကေတာတွေက ကွန်မြူ နစ်တွေ၊ ဦးနေ၀င်းရဲ့ မဆလပါတီမှာ အာဏါရှိတဲ့ ပထမတန်းကေတာတွေက စစ်ဗိုလ်ထွက်တွေ၊ ဒုတိယ အာဏါရှိတဲ့ ပါတီကေတာတွေက ကွန်မြူနစ်တောခိုပြန်တွေ၊ တပါတီအာဏါရှင်စနစ်ဖြစ်တဲ့ ဗဟိုဦးစီး စနစ် ကတော့အတူတူပါပဲ။\n၁၉၆၀ ခုနှစ်တွေတုန်းက စစ်တပ်ကအာဏါသိမ်းတာခေတ်စားခဲ့ကြပါတယ်။ တောင်ကိုရီယား၊ ထိုင်း၊ အင်ဒို နီးရှား နဲ့ တောင်အမေရိကတိုက်ကနိုငံအတော်များများနဲ့ အာဖရိကတိုက်မှာလည်း စစ်တပ်က အာဏါသိမ်း ထားခဲ့ကြပါတယ်။ သို့သော်နိုင်ငံအများစုမှာ စစ်တပ်က နိုင်ငံရေးအာဏါကိုသာ သိမ်းခဲ့ကြပေမဲ့ စီးပွားရေး ကဏ္ဍကို ပုဂ္ဂလိကလက်ထဲ မှာပဲထားပြီး ဈေးကွက်စီးပွားရေးစနစ်ကို ကျင်သုံးခဲ့ကြတဲ့ အတွက်၊ ဒီမိုကရေစီ ပျက်ပြုန်းပြီး လူအခွင့်ရေးတွေဆုံးရှုံးကြရပေမဲ့စီးပွားရေဒမဏ္ဍိုင်တစ်ခုလုံးမပျက်စီးသွားကြဖူး။ စစ်အာဏါရှင် ကိုပြည်သူတွေကဆန့်ကျင်လာကြတော့၊နိုင်ငံအများအားဖြင့်ဟာဒီမိုကရေစီဘ၀ကိုပြန်ရောက်သွားကြတယ်။ ထို့ထက်ပိုပြီး၁၉၈၉ခုဘာလင်တံတိုင်းပြိုကျပြီးကမ္ဘာမှာကွန်မြူနစ်စနစ်ပြုတ်ကျသွားတော့ကမ္ဘာ့နိုင်ငံအများ အပြားဟာ ပစ္စည်းမဲ့အာဏါရှင်၊ တပါတီအစိုးရတွေအောက်ကပါလွပ်မြောက်လာကြတယ်။\nမြန်မာနိုင်ငံမှာ ၁၉၈၈ ခုနှစ်မှာ တပြည်လုံးက အုံကြွလာကြပြီးတော့ တပါတီအာဏါရှင်စနစ်ကို အလိုမရှိ ကြောင်း ပြည်လုံးညွပ်ဆန္ဒပြပွဲကြီးကို စဉ်နွဲလာကြသည့်တိုင်အောင်၊ ဦးနေ၀င်းဟာ အာဏါကိုလက်မလွှပ် နိုင်ခဲ့ဖူး။ မဆလပါတီပြုတ်ကျသွားတော့၊ ၎င်းရဲ့မိခင်စစ်တပ်ကိုပြန်သွားပြီး၊ စစ်ဗိုလ်ချုပ်အသစ်တွေနဲ့ စစ်အာ ဏါရှင်စနစ်ကို ပြန်အသက်သွင်းခဲ့ပြန်တယ်။\nအမှန်ကိုအမှန်တိုင်းမြင်တတ်ရင်၊ ဦးနေ၀င်းဟာ အာဏါကိုလက်မလွှပ်ရဲခဲ့ပါဖူး။\nဦးနေ၀င်းက ငါတို့လုပ်ကြည့်မယ်။မအောင်မြင်ရင်ပြန်ပြောင်းတာပေါ့လိုဆိုခဲ့တယ်လို့ဆိုကြပေမဲ့ လက်တွေ့ မှာ ကျားအမြီးဆွဲမိသလို အာဏါကိုလက်မလွပ်နိုင်တော့ပါဖူး။\nတိုင်းပြည်အကျိုးကိုသာကြည့်ခဲ့ရင်၊ တိုင်းပြည်ကိုတကယ်ချစ်ခဲ့ရင် ၈၈၈၈ အပြီးမှာ ပါတီစုံဒီမိုကရေစီကိုပြန် ပေးခဲ့မှာပေါ့။ ပါတီစုံဒီမိုကရေစီကိုဖျက်ပြီး တပါတီစစ်အာဏါရှင်စနစ်ကိုထူတောင်ခဲ့တဲ့တာဝန်ရှိသူအနေနဲ့ ပါတီစုံဒီမိုကရေစီကိုပြန်ပေးခဲ့သင့်တာပေါ့။ ၈၈၈၈ မှာပြည်သူတွေရဲ့ဆန္ဒကပေါ်လွင်နေပြီပဲ။\nအင်ဒိုနီးရှားမှာ ဆူဟာတိုသမ္မတဖြစ်လာတော့၊ ပြိုင်ဖက်ကွန်မြူနစ်တွေကိုရှင်းလင်းပြီး စစ်တပ်ကနိုင်ငံရေး အာဏါကို သိမ်းပိုက်လိုက်ပေမဲ့ ၊ ဆူဟာတိုဟာ တိုင်းပြည်ထူထောင်ရေး Development ကိုအလွန် အား သန်တယ်လို့ နံမည်ရှိတယ်။ ဒါကြောင့် အဒမ်မာလစ်ကို နိုင်ငံခြားရေးဝန်ကြီးခန့်ပြီး ဂျပန်တွေစီလွှပ်လိုက် တယ်။ ကွန်မြူနစ်ဆန့်ကျင်ရေးသမားဖြစ်တာကြောင့် အမေရိကန်နဲ့လည်းတဲ့တယ်။ ဂျားဗါးကဆူလ်တန်ကို စီးပွားရေး ကိုင်ခိုင်းပြီး စစ်တပ်က နိုင်ငံရေးအာဏါကိုပဲကိုင်ထားတယ်။ ဒါကြောင့် အင်ဒိုနီးရှားနိုင်ငံဟာ စီးပွားရေးအရ တိုးတက်လာခဲ့တယ်။ အာဏါရှင်စနစ်ဆိုတော့ လဘ်စားမှုကြီးမားခဲ့ပေမဲ့ ဆူဟာတိုပြုတ် သွားတော့ တိုင်းပြည်မှာ စီးပွားရေးအဆောက်အအုံတွေကျန်ခဲ့တယ်။\nထို့နည်းတူစွာပဲ ထိုင်းနိုင်ငံကစစ်တပ်ဟာ အကြီမ်ကြိမ်အာဏါသိမ်းခဲ့ပေမဲ့ ၊ စစ်တပ်ကနိုင်ငံရေးအာဏါကိုပဲ သိမ်းထားပြီး စီးပွားရေးကဏ္ဍကို စီးပွားရေးနားလည်တဲ့ အရပ်သားတွေလက်ထဲမှာပဲထဲ့ထားတယ်။ ကိုရီး ယားမှာဆိုလျှင်လည်း ပတ်ချုံဟီးဟာ စစ်အာဏါရှင်ပေမဲ့ လက်ျာယိမ်းတဲ့သူဖြစ်တာကြောင့် စီးပွားရေးကို မထိခဲ့ဖူး။ ဒါကြောင့် ဒီနိုင်ငံတွေ စစ်ဖိနပ်အောက်ကလွပ်လာတော့ စီးပွားရေးမဏ္ဍိုင်တွေ ကျန်ရစ်ခဲ့တယ်။ ဒါကြောင့် တိုင်းပြည်ဟာ စီးပွားရေးအရ ပြန်ခေါင်းထောင်လာနိုင်ခဲ့တယ်။\nမြန်မာနိုင်ငံမှာတော့ ဗိုလ်ချုပ်နေ၀င်းဟာ အာဏါလောဘသိပ်ကြီးလွန်းတယ်။ ဒါကြောင့်စစ်တပ်က နိ်ုင်ငံရေး အာဏါကိုသာသိမ်းပိုက်လိုက်သည်မဟုတ်၊စီးပွားရေးအာဏါကိုလည်းလုံးဝဥသုံချုပ်ကိုင်လိုက်ပြီး ပြိုင်ဖက် မရှိနိုင်အောင် လူမှုရေးမဏ္ဍိုင်ဟူသမျှကိုလည်း ဖျက်စီးပစ်လိုက်တယ်။ ဗိုလ်ချုပ်နေ၀င်းဟာ နိုင်ငံရေးအာဏါ ကိုချုပ် ကိုင်နိုင်ဖို့ “တပါတီအာဏါရှင်စနစ် နဲ့ ဗဟိုဦးစီးစနစ်” ကို ဖေါ်ထုတ်လာပြီး၊ စစ်တပ်ကလွဲလို့ လူမှုရေး အဖွဲ့စည်း ဟူသမျှကိုဖျက်စီးခဲ့ပြန်တယ်။ ဆိုရှယ်လစ်စီးပွားရေစနစ်ကိုအကြောင်းပြပြီး ဦးဘငြိမ်အကူအညီနဲ့ မြင်မြင်သမျှ အစိုးရက ပြည်သူပိုင်သိမ်းပြီး ၊ ထုတ်လုပ်မှုမှန်သမျှကို အာဏါနဲ့ ဖျက်စီးပစ်လိုက်တာပဲ။ နောက် ဆုံး စစ်တပ်နဲ့ အစိုးရ ကလွဲရင် ဘာမှ မရပ်တည်နိုင်တော့ဖူး။\nနိုင်ငံရေး၊ စီးပွားရေး၊ လူမှုရေး ဖက်စုံ အာဏါကို ထိန်းချုပ်လိုက်ပြီးမှ စစ်အာဏါရှင်စနစ်ကို မစနစ်တကျ ထူထောင် လိုက် တာဗိုလ်ချုပ်နေ၀င်းပါပဲ။\nဗိုလ်ချုပ်နေ၀င်း ဥါဏ်မမှီလို့ (မသိ) လိုက်တာက အားလုံးကို ထိန်းချုပ်လိုက်တဲ့အတွက် အားလုံးရှားပါးဆင်း ရဲ ကုန်ကြတဲ့အတွက် ၊ တတိုင်းတပြည်လုံး အူမ မတောင့်တဲ့အတွက် (သီလ) မစောင့်နိုင်ကြပဲ လူတွေဟာ စာရိတ္တပါပျက်စီးလာကြပြီး (လဘ်) စားမှုအမျိုးမျိုးပေါ်ခဲ့ရတယ်။ လူ့အသက်ကိုကယ်ဖို့ သံဓိဌါန်ပြုသစ္စာဆိုရ တဲ့ ဆရာဝန်တွေတောင် (ငွေ) မပေးနိုင်ရင် ကောင်းကောင်း (မခွဲ) ပေး ၊ ဆေးမကုပေးချင်ကြတော့ဖူး။ ရှားပါးမှုရဲ့ နောက်ဆက်တွဲတစ်ခုက လဘ်စားမှုသာမက လူတွေဟာ (တကိုယ်ကောင်း) ဆန်လာကြရတယ်။ ခိုးစား၊ လုစား၊ အါဏါနဲ့ ဓါးပြတိုက်စားကြလာကြတော့၊ လူတွေဟာ တကိုယ်ကောင်းဆန်လာကြတယ်။ (ငါ) ရဖို့ပဲ (သိ) ကြတော့တယ်။ နိုင်ငံတိုင်းမှာ လဘ်စားမှုဆိုတာ အနဲနဲ့အများ ရှိကြပါတယ်။ ဥပမာထိုင်းက ရဲ တွေဟာ ပိုက်ဆံပေးရင်ရတယ်။ ပိုက်ဆံယူပြီးရင် တန်ရာတန်ကျေး ပြန်လုပ်ပေးတယ်။ မြန်မာနိုင်ငံက(ရဲ) တွေ အပါအ၀င် အာဏါရှိတဲ့ အစိုးရအာဏါပိုင်ဆိုသူတွေဟာ (လဘ်) လည်းစားသေးတယ်၊ (ငွေ) လည်းယူ သေးတယ်၊ အာဏါပြပြီး ထပ် (ရစ်) လိုက်သေးတယ်။ စာရေးသူအထင် လဘ်စားပြီး (ရစ်) တဲ့နိုင်ငံဟာ မြန်မာနိုင်ငံပဲရှိတယ် ထင်တယ်။\nစာဖတ်သူများကို (သိ) စေချင်တာက ဗိုလ်ချုပ်နေ၀င်းဟာ တိုင်းပြည်ရဲ့ စီးပွားရေးမဏ္ဍိုင်အားလုံးကို မိမိ အာဏါထိန်းချုပ်နိုင်ရေးအတွက်၊ ရိုက်ချိုးဖျက်စီးပြီး ၊ မြန်မာနိုင်ငံကို အဆင်းရဲဆုံးနိုင်ငံဘ၀ ရောက်အောင် ဆွဲချခဲ့ရုံမက ၊ တတိုင်းတပြည်လုံးကို သူခိုးတွေ လူဆိုးတွေဖြစ်အောင် လုပ်ခဲ့ပြီး (လူ) တွေရဲ့ (စာရိတ္တ) ကိုဖျက်စီးပစ်ခဲ့တယ်။ ဒါထက်ဆိုးတာက (လူ) တွေရဲ့ (အကျင့်) ကိုဖျက်စီးပြီး အလွန်ဆိုးဝါးတဲ့ (မဆလ) အကျင့်ဆိုးတွေကို (အမွေ) အဖြစ်ထားရစ်ခဲ့တယ်။\nယနေ့အထိ မြန်မာနိုင်ငံသားတွေဟာ (မဆလ) အကျင့်ဆိုးတွေကို ခေတ်အဆက်ဆက် (အမွေ) လက်ခံရရှိ ကြပြီး (မဆလ) အကျင့်ဆိုး၊ စိတ်ဓါတ်ဆိုးတွေဟာ လွှမ်းမိုးထားဆဲပါပဲ\nယနေ့ ခေတ်လူငယ်တွေအပါအ၀င် မြန်မာနိုငံသားတွေဟာ ခိုးတယ် ၊ ဆိုးတယ် ၊ ရိုင်းတယ် ဆိုတာ (မကောင်း) မှန်း (မသိ) ကြတော့ဖူး။\nစိတ်မကောင်းစရာက ၊ ယနေ့လူငယ်တွေဟာ ၊ ဒီအလုပ်တွေဟာ (မမှန်)ဖူး ၊ (မကောင်းဖူး) ဆိုတာကို (သိ) နိုင်ဖို့ (moral compass) လို့ခေါ်တဲ့ (စာရိတ္တအိမ်မြှောင်) မရှိကြတော့ဖူး။ စာရေးသူတို့ငယ်ငယ်တုန်း က (ပြည်သူ့နီတိ) ဆိုတဲ့ (လူ့ကျင်ဝတ်) တွေသင်ရတယ်။ ကျောင်းတွေက (မခိုး) ရဖူး ၊ (မလိမ်) ရဖူး (ရိုးသား) ရမယ် ၊ ဖြောင့်မတ် ရမယ်၊ ယဉ်ကျေးသိမ်ရမယ် ဆိုတဲ့ (လူ့ကျင့်ဝတ်) တွေကို (လူ့တန်ဖိုး) (Value System) အဖြစ် သင်ပေးတယ်။ ဦးနေ၀င်းရဲ့ မဆလ ခေတ်မှာ လူတိုင်းဆင်းရဲလာကြတော့ ဘ၀ ရပ်တည်နိုင်ဖို့အတွက် ရသမျှ ခိုးရောင်း၊ ရသမျှအခွင့်အရေးကို ရောင်းစားကြရတော့၊ လူငယ်တွေကို ကောင်းရာကောင်းကြောင်း သင်ပြ ရမဲ့ ဆရာဆရာမတွေ ကိုယ်နှိုက် (အကျင့်သိက္ခ) ဆိုတာကို နားမလည်နိုင်ကြတော့၊ ခလေးတွေကို သင်ပြ ဖို့ရာဘယ်မှာလာဖြစ်နိုင်တော့မှာလည်း။ တနိုင်ငံလုံး အကျင့်သိက္ခာပျက် ခိုးစားနေကြတဲ့ မဆလခေတ်ကြီး မှာ အများမိုးခါးရေသောက်နေကြတော့၊ ဆရာဆရာမ တွေလည်းအကျင့်သိက္ခာပျက်လာကြပြီပေါ့။\nရတဲ့လစာနဲ့ကလည်း မလောက် ၊ နေရာဆိုးဆိုးမပြောင်းရရေးအတွက် အထက်လူကြီးကို လဘ်ထိုးရသေး တော့ ၊ ဆရာဆရာမတွေဟာ ကျောင်းမှာစာမသင်ပဲ ကျူရှင်ဝိုင်းတွေ၊ သင်စားရာက မြန်မာနိုင်ငံရဲ့ ပညာရေး စနစ်ဆိုတာ ကျူရှင်ပေးစားတဲ့၊ တရားဝင်မေးခွန်းရောင်းစားတဲ့ ပညာရေးစနစ်ကြီးဖြစ်ခဲ့ရတယ်။ ဒီလို အလွန် လွဲမှားတဲ့ ပညာရေးစနစ်အောက်မှာ ကြီးပြင်းလာကြတဲ့ ခလေးတွေဟာ ပညာလည်းမတတ်၊ အမှားအမှန် ကိုလည်းမခွဲခြားနိုင်တဲ့ လူငယ်တွေအဖြစ် ကြီးပြင်းလာခဲ့ရတယ်။\nမဆလခေတ်မှာ စီးပွားရေးအားလုံးဟာ အစိုးရလက်ထဲမှာပဲရှိတယ်။ ဒါကြောင့် (အလုပ်) ပေးနိုင်တာလည်း (အစိုးရ) ပဲရှိတယ်။ opportunity လို့ခေါ်တဲ့ (အခွင့်အရေး) ဆိုတာ (အစိုးရ အလုပ်) ကလွဲလို့မရှိပါ။ စီးပွား ရေးပိုင်ဆိုင်မှုကို အစိုးရက အာလုံးထိန်းချုပ်ထားတော့ အစိုးရအလုပ်ဝင်မလုပ်ရင် မှောင်ခိုကုန်ကူး ၊ အဓိက ဒီ (၂) လုပ်ပဲရှိပါတယ်။ အစိုးရအလုပ်ဆိုတာကလည်း ရတဲ့ လစာနဲ့ မလောက်တော့ လူတိုင်း (လဘ်) ယူ ကြရ တယ်။ မှတ်မိသေးတယ် ဦးနေ၀င်းရဲရ မဆလခေတ်မှာ (၆) ထပ်ရုံးဆိုတာ အမြင့်ဆုံး အဆောက် အဦ ပဲ။ (၆) ထပ်ရုံးသွားရင်၊ ဓါတ်လေခါးကို မိမိလက်နဲ့နှိပ်ပြီး စီးလို့မရ။ ဓါတ်လှေခါးမောင်းတဲ့သူရှိတယ်။ ပိုက်ဆံ ပေးရ တယ်။ ဒီတော့ ဦးနေ၀င်းခေတ်မှာ လူတန်းစား (၂) မျိုးပဲရှိပါတယ်။ ပိုက်စံ (ယူ) တဲ့ လူတန်းစား နဲ့ ပိုက်ဆံ (ပေး) ရတဲ့ လူတန်းစား။ ဒါ စီးပွားရေးအရပြောတာပါ။ နိုင်ငံရေးအရပြောရရင် (အုပ်ချုပ်သူ) လူတန်းစားနဲ့ (အုပ်ချုပ်ခံ) လူတန်းစား။\nဒီလို ခေတ်ပျက်ကြီးထဲမှာ ကြီးလာရတဲ့ (လူငယ်) လေးတွေဟာ စာရိတ္တမဏ္ဍိုင်တို့ ၊ အများအကျိုးတို့၊ ပရဟိတတို့၊ လူ့ကျင်ဝတ်တို့ဆိုတာ တွေဘယ်လို (သိ) နိုင်ကြတော့မှာလည်း။\nဗဟိုဦးစီးစနစ်ဆိုတာ က (အားလုံး) ကိုချုပ်ကိုင်လိုက်တာ။ (ဆိုရှယ်လစ်) စီးပွားရေစနစ်ဆိုတာကလည်း စီးပွားရေးလုပ်ငန်းမှန်သမျှကို (အစိုးရ) ကဦးစီးချုပ်ကိုင်လိုက်တာပဲ။ ရလဒ်က တတိုင်းပြည်လုံး (မွဲ) သွား တယ်။ အခွင့်အရေးဟူသမျှ ပျောက်ဆုံးကုန်တယ်။ ပစ္စည်းထုတ်လုပ်မှုမရှိတော့ ပစ္စည်းတွေ ရှားလာတယ်။ ပစ္စည်းတွေရှားလာတော့ ပစ္စည်းတွေဈေးတက်လာတယ်။ ပစ္စည်းတွေဈေးတက်လာတော့ ရှိတဲ့ (ငွေ) လည်ပတ်မှုနဲ့ မလောက်တော့ဖူး။ ဒီတော့ (ငွေ) တွေကို ရိုက်ထုတ်ရတယ်။ ဦးနေ၀င်းလက်ထက်က (၀ါဇီ) မှာ ငွေစက္ကူရိုက်ထုတ်တဲ့ စက်ရှိတယ်။ ဒီတော့ (၀ါဇီ) ကရိုက်ထုတ်တာများတော့ (ငွေ) တန်ဖိုးကျလာတာ ပေါ့။ အရင် ငွေ (၁၀) ကျပ်နဲ့ ကြက် ၁ပိဿာ ရရင် အခု (၁၀) ကျပ်နဲ့ ကြက် (၈၅) ကျပ်သားပဲရတော့ မှာ ပေါ့။ ဒါကို စီးပွားရေးအရ “ငွေကြေး” (ဖေါင်းပွ)မှု (Inflation) လို့ ခေါ်ပါတယ်။\nတိုးတက်တဲ့ တခြားနိုင်ငံတွေမှာတော့ “လည်ပတ်တဲ့ငွေသား” ပမာဏ (Liquidity) ကိုလျော့ချဖို့ ဘဏ် အတိုးနှုန်း ကိုမြှင့်ပြီး ဒီပြဿနာမျိုးကို ကိုင်တွယ်ကြပါတယ်။ ဦးနေ၀င်းရဲ့ ဆိုရှယ်လစ်ခေတ်မှာ ဘဏ်စနစ် မရှိပါဖူး။ လူတွေက အစိုးရကို မယုံကြဖူး။ တချိန်ထဲမှာ အစိုးရက မထုတ်ပေးနိုင်တဲ့ (လူသုံးကုန်) ပစ္စည်း တွေကို (မှောင်ခို) ကုန်ကူးရင်း ၊ချမ်းသာတဲ့သူတချို့ ချမ်းသာကုန်ကြတယ်။ စာရေးသူ နားလည်သလောက် ဦးနေ၀င်းရော ဦးဘငြိမ် ရော သူတပါးချမ်းသာနေကြတာကိုကြည့်မရ ကြဖူး။ တနည်းအားဖြင် ငါသာ အား လုံးကိုချုပ်ကိုင်ထားမယ် ၊ (ငါ့) ထိန်းချုပ်မှု က လွပ်ပြီးချမ်းသာတာ ကိုလက်မခံနိုင်ကြဖူး။ သူတပါးချမ်း သာ တာကို (မမြင်) လိုကြဖူး။ မုတိတာ မပွားနိုင်ကြဖူး။ ဒီ (၂) ချက်နဲ့ အစိုးရအာဏါကိုသုံးပြီး မိုက်မိုက်ကန်ကန်း (လူမိုက်) စိတ်နဲ့ ၊ ငွေအချပ်ကြီးဖြစ်တဲ့ (၁၀၀) တန် စတဲ့ (ငွေစက္ကူ) တွေ “တရားမ၀င်” တော့ဆိုပြီး (ကြေငြာ) ခဲ့ကြတယ်။\nအမှန်တိုင်းမြင်တတ်ရင် ဦးဘငြိမ် ရဲ့ နိမ့်ကျတဲ့ လက်ဝဲအစွန်း (ဥါဏ်) နဲ့ ဦးနေ၀င်း ရဲ့ ကလိန်ကကျစ် (အကျင့်) ပေါင်းပြီး ပြည်သူလူထု ကို (မတရား) အနိုင်ကျင့်တာပါ။\nဒါ ကို စီးပွားရေးစကားနဲ့ Demonetization လို့ခေါ်ပါတယ်။ သိပ်..သိပ်..ကိုရှားတဲ့..လုပ်ရပ်ပါ…\nဦးနေ၀င်းနဲ့ ဦးဘငြိမ် တို့က..(၃)ကြိမ်..လုပ်ခဲ့ကြတယ်….\nကောင်းရောင်းကောင်းဝယ် သမာအာဇီဝ နည်းနဲ့ ရှာထားတဲ့ ပြည်သူတွေရဲ့ (ငွေ) တွေဟာ တရားမ၀င် တော့ဖူးဆိုတာ ဘာအဓိပ္ပါယ် မှမရှိပါဖူး။ ဒါ အာဏါ နဲ့ ပြည်သူတွေကို သက်သက်ဗိုလ်ကျတာ။ မတရား လုပ်တာ။ တချို့ဆို တသက်လုံး စုဆောင်းလာတဲ့ (စုငွေ) (Saving Money) အားလုံးစက္ကူစုပ် ဖြစ်ကုန် တယ်။ ဘဏ်စနစ်မရှိတော့ (လူ) အများအားဖြင့်ဟာ ကုတင်အောက်မှာ ငွေ (စု) ထားကြတာ။ တပြည် လုံးအတိုင်းအတာနဲ့ ဒုက္ခရောက်ကြရတာ။ ရန်သူမျိုး (၅) ပါးမှာပါတဲ့ မင်းဆိုးမင်းညစ်ဆိုတာ ဦးနေ၀င်း လို အာဏါရှင်မျိုးကိုပြောတာပါ။\n၁၉၇၄ ခု အခြေခံဥပဒေ (Constitution) ကို ဖတ်ကြည့်ရင် ဥပဒေ နဲ့တူသော အမိန့်ကိုထုတ်ရင် သမ္မတ ကပဲကြေငြာရမယ်။ အနီးကပ်ဆုံးလွှတ်တော်အတည်ပြုချက်ရယူရမယ်လို့ဆိုထားတယ်။ မှတ်မိသလောက် နောက်ဆုံး ကြေငြာချက်ကို ဦးစိန်လွင်ကကြေငြာသွားတာ။ ၈၈၈၈ အရေးတော်ပုံကြီး ဖြစ်ရတဲ့ အကြောင်း အရင်းတစ်ခုမှာ တချို့ (ငွေစက္ကူ) တွေတရားမ၀င်ဖူးတော့ဖူးဆိုတဲ့ ကြေငြာချက်ကြောင့် ပြည်သူတွေက မကျေနပ်တာပါ ၊ ပါတယ်။ ဂဂဂဂ ကြောင့် ဦးနေ၀င်းနှုတ်ထွက်အပြီးမှာမှ ဦးစိန်လွင် သမ္မတဖြစ်လာတာပါ။\nနောက်တချက်က ပြည်သူတွေရဲ့ အိုးအိမ်နဲ့ ၀င်ငွေကို အစိုးရကကာကွယ်ရမယ်လို့ ၁၉၇၄ အခြေံဥပဒေက ဆိုထားပြန်တယ်။ ဆိုလိုတာက ပြည်သူတွေ တရားဝင် ရှာဖွေ စုဆောင်းထားတဲ့ (ငွေ) ၊ အခွန်အကောက် ပေးပြီး ကျန်တဲ့ (ငွေ) တွေဟာ တရားဝင်၊ (၀င်ငွေ) ဖြစ်တယ်။ ဒီလို ၀င်ငွေ မျိုးကို စောင့်ရှောက်ရမဲ့ တာဝန် အစိုးရစီမှာရှိတယ်လို့ဆိုတာပါ။ ငွေစက္ကူတွေ တရားမ၀င်ကြောင်း ကြေငြာချက်ဟာ အစိုးရက စောင့်ရှောက် ရမဲ့အစား အစိုးရက ပြည်သူတွေ့ရဲ့ ဘ၀ကို တချက်လွှပ်အမိန့်နဲ့ဖျက်စီးလိုက်တာပဲ။ပင်စင်စားအရွယ်ရောက် ပြီး ရှိစုမဲ့စု (စုငွေ) လေးတွေနဲ့ ထိုင်စားနေကြတဲ့ သူတွေ တသက်ဆုံးစုလာတဲ့ငွေတွေကို ဘယ်လိုပြန် ရှာနိုင်တော့မှာလဲ။ ဒါ ဦးနေ၀င်း ငါအာဏါရှင်ပဲ လုပ်ချင်တာလုပ်မယ်၊ ဘယ်သူ့ကိုမှ လူမထင်ဖူးဆိုတဲ့ (ငါ) ဆိုတဲ့ (သွေးနားထင်) ရောက်တဲ့ ၊ ဘယ်သူ့ကိုမှ မငှဲ့ညှာတဲ့ ယုတ်မာတဲ့ တကိုယ်ကောင်းစိတ် ဆိုတာကို မဆလခေတ်ကို မမှီလိုက် တဲ့လူငယ်လေးတွေကို သိစေချင်တယ်။\nတရားမ၀င်တဲ့ မှောင်ခိုငွေ တွေကို အရေးယူချင်ရင်တခြားနည်းနဲ့ အရေးယူလို့ရပါတယ်။ တရားဝင်ရှာဖွေ ထားတဲ့ ၊ တသက်လုံးစုဆောင်းလာတဲ့ လူကောင်းတွေရဲ့ (စုငွေ) ကို တချက်လွှပ်အမိန့်နဲ့ တရားမ၀င်ဖူး ဆိုပြီးပယ်ဖျက်လိုက်တာ ၁၉၇၄ အခြေခံဥပေးကို ချိုးဖေါက်တာပဲ။ အမှန်က ငွေကြေးဖေါင်းပွမှုကို တရားဝင် ပညာရှိရှိ နည်းနဲ့မကိုင်တတ်တော့၊ အောက်လမ်းနည်းနဲ့ (ငွေပို) တွေကို သိမ်းလိုက်တာပဲ။ လည်ပတ်တဲ့ (ငွေ) တွေ (နဲ) လာမှ ၊ ပိုင်ဆံတန်ဖိုးပြန်တာက်လာမှာလေ။ မှောင်ခိုသမားတွေက လည်ပြီးသား ၊ နောက် တခါ (ငွေ) မကိုင်ကြတော့ဖူး ၊ (ရွှေ) ပြောင်းကိုင်မှာပေါ့။ ခံရတာက ရိုးသားတဲ့ ပြည်သူတွေပါပဲ။\nတကယ်စဉ်းစားတတ်ရင် ဦးဘငြိမ် လည်း မာ့က်စ်ရဲ့ ဆိုရှယ်လစ်စီးပွားရေးစနစ် ဆိုတာကို စာအုပ်ထဲမှာပဲ ဖတ်ဖူးတာပါ။ လက်တွေ့ မလုပ်ဖူးပါဖူး။ ပိုဆိုးတာက စီးပွားရေးကို နဂန်းတလုံးနားမလည်ကြတဲ့ စစ်ဗိုလ် တွေစီးပွားရေးကို ချယ်လှယ်လာတော့ တိုင်းပြည်ပျက်ကိန်းစိုက်ပြီပေါ့။ နိုင်ငံခြားက အကြွေးတွေယူ၊ လုပ်ငန်းတွေ မရှိတော့ (၀င်ငွေ) မရှိ၊ ၀င်ငွေမရှိတော့ အကြွေးမပေးနိုင်၊ အကြွးမပေးနိုင်တွေှာ ဦးဘငြိမ် က လူမိုက်တို့ထုံးစံအတိုင်း “ပြန်မစပ်ဖူးကွာ ၊ ဘာဖြစ်သလဲ” ဆိုတော့ ဗမာနိုင်ငံကို ဘယ်သူမှ ငွေမခြေးကြ တော့ဖူးပေါ့။ နောက်ဆုံး (မခံ) နိုင်တော့မှ ကမ္ဘာ့အလည် မှာ (Least Developed Country) ကမ္ဘာ့အဆင်း ရဲဆုံးနိုင်ငံအဖြစ်ကြေငြာရတော့တယ်။ ဒါလည်း ဦးဘငြိမ်ရဲ့ လက်ချက်ပါပဲ။\nတကယ်တော့ ဦးနေ၀င်းနဲ့ ဦးဘငြိမ် တို့ဟာ “ဘုန်းကြီးရူးနဲ့လှေလူး” တွေ့ကြတာပါ။ အာဏါရူးဦးနေ၀င်း နဲ့ လက်ဝဲအရူး ဦးဘငြိမ် တို့တွဲဖျက်လိုက်ကြတာ ဗမာပြည်ကြီး ပျက်ခဲ့ရပါရော။ (ရွှေ) နိုင်ငံကနေ ၊ တိုင်းပြည် လည်း (မွဲ) ၊ ပြည်သူပြည်သားတွေလည်း (သူတောင်းစား) တွေဖြစ်ခဲ့ကြရတယ်။\nဒါ အာဏါရှင်စနစ်ရဲ့ ဆိုးကျိုး ၊ အာဏါရှင်တို့ရဲ့ (မာန်) ၊ အာဏါရှင်တို့ရဲ့ ငါတကော်၊ ကော်ကြတဲ့ အကျင့် ဆိုတာ လူငယ်လေးတွေကို နားလည်စေချင်တယ်။\nတရုတ်ပြည်မှာ မော်စီတုံးဟာ ဒီလိုပဲ လုပ်ချင်တာလုပ် ၊ Great Leap Forward ဆိုတဲ့ စီမံကိန်းကြီး ကိုလုပ် လိုက်တာ လူသန်း ၄၀ လောက် သေကြေကုန်ကြတယ်။ ဆိုဗီယက်ရုရှားမှာလည်း စတာလင် ထင်ရာလုပ် ခဲ့တာ လူသန်းချီ သေခဲ့ရတယ်။ သက်ဦစံပိုင် အာဏါရှင် စနစ် ဆိုရင် ဘယ်အာဏါရှင်စနစ် မှ မကောင်းဖူး ဆိုတာ သင်္ခန်းစာ ယူနိုင်ကြပါစေ။\nတရားမ၀င်တဲ့ မှောင်ခိုငွေ တွေကို အရေးယူချင်ရင်တခြားနည်းနဲ့ အရေးယူလို့ရပါတယ်။ တရားဝင်ရှာဖွေ ထားတဲ့ ၊ တသက်လုံးစုဆောင်းလာတဲ့ လူကောင်းတွေရဲ့ (စုငွေ) ကို တချက်လွှပ်အမိန့်နဲ့ တရားမ၀င်ဖူး ဆိုပြီးပယ်ဖျက်လိုက်တာ ၁၉၇၄ အခြေခံဥပေးကို ချိုးဖေါက်တာပဲ။ အမှန် ငွေကြေးဖေါင်းပွမှုကို တရားဝင် ပညာရှိရှိ မကိုင်တတ်တော့၊ အောက်လမ်းနည်းနဲ့ ငွေပိုတွေကို သိမ်းလိုက်တာပဲ။ မှောင်ခိုသမားတွေက လည်ပြီးသား ၊ နောက်တခါ (ငွေ) မကိုင်ကြတော့ဖူး ၊ (ရွှေ) ပြောင်းကိုင်မှာပေါ့။ ခံရတာက ရိုးသားတဲ့ ပြည်သူတွေပါပဲ။\nPosted by lu bo at 4:34 AM